sagorsarker/bangla-wikipedia huggingface dataset:
অনায়া নায়নার

অনায়া নয়নার, অনায়া বা আনায়ার নামেও পরিচিত, ছিলেন একজন নয়নার সাধক, যাকে হিন্দুধর্মের শৈব সম্প্রদায়ের পূজা করা হয়। আনায়াকে ৬৩ নায়নারদের মধ্যে ১৪ তম বলে মনে করা হয়। তাঁর বাঁশিতে "পঞ্চাক্ষর" মন্ত্র বাজানোয় দেবতা শিব এতটাই প্রসন্ন হন যে তিনি অনায়াকে অনন্ত জগতে নিয়ে যান।
আনায়ারের জীবন বর্ণনা করা হয়েছে সেক্কিজহারের তিরুত্তোন্দার পুরানমে ( "পেরিয়া পুরানম্ )"। "পেরিয়া পুরানম্" ৬৩ নয়নমারের জীবসেতিহাসমূলক গ্রন্থ। আনায়াকে গোপালক (ஆயர் বা আয়ার ) হিসাবে বর্ণনা করা হয়েছে। আনায়ার তিরুমঙ্গলমে (থিরুমঙ্গলম) তার জীবনযাপন করেন, যা বর্তমানে ভারতের তামিলনাড়ু রাজ্যে অবস্থিত। আনায়ারের সময়ে, তিরুমঙ্গলম ছিল মাজানাডু রাজ্য (আধুনিক-দাট তিরুচিরাপল্লী জেলা )। তিরুমঙ্গলম হল একটি তীর্থস্থান, এবং সামবেদেশ্বর মন্দিরের জন্য বিখ্যাত,তথা পরমেশ্বর ভগবান শিবের উদ্দেশ্যে নিবেদিত। আনায়ার গরু চড়াতেন। নগরের বাইরে চারণভূমিতে গরু চরাতে নিয়ে যেতেন। তিনি গবাদি পশুকে রোগ-বালাই ও শিকারী পশুর হাত থেকে রক্ষা করতেন। আনায়ার তার শরীরে সেক্রেড অ্যাশ (நீறு) মাখতেন। তৃণভূমিতে, তিনি তাঁর বাঁশিতে পরমেশ্বর ভগবান শিবের "পঞ্চাক্ষর" (পাঁচ-অক্ষর) মন্ত্র বাজাতেন। সঙ্গীত ছিল তাঁর প্রভু শিবের উপাসনার উপায়। "পেরিয়া পুরানামের" একটি শ্লোক বলে যে, তিনি শাস্ত্রনিয়ম অনুসরণ করে বাঁশ থেকে একটি বাঁশি তৈরি করেছিলেন।
একদিন বর্ষার শুরুতে, আনায়ার তার বাঁশিতে পবিত্র পঞ্চ অক্ষরের "ওঁ নম শিবায়ঃ" বাজাতে শুরু করেন কোনরাই গাছের নীচে, যা ভগবান শিবের কাছে পবিত্র, তখন কোনরাই গাছের বাগান পুষ্পপূর্ণ হয়ে উঠেছিল। "পেরিয়া পুরাণম" স্থানটির প্রাকৃতিক সৌন্দর্য বর্ণনা করার জন্য বেশ কয়েকটি শ্লোক উৎসর্গ করেছে। সুমিষ্ট শব্দ সমস্ত প্রাণীকে মুগ্ধ করেছিল। গো-গণ চারণ বন্ধ করলো, বাছুর দুধ খাওয়া বন্ধ করলো এবং পাখিরা কিচিরমিচির বন্ধ করে মুগ্ধ হয়ে শুনলো। ময়ূররা আনন্দে নৃত্য করল, ষাঁড় এবং অন্যান্য বন্য প্রাণীরা আনন্দে নত হয়েছিল। সাপ ও ময়ূর, সিংহ ও হাতি এবং বাঘ ও হরিণের মত নশ্বর শত্রুরা একত্রিত হল। বায়ু স্তব্ধ হল, নদী শান্ত হল এবং ঢেউগুলি ঐশ্বরিক সঙ্গীত শোনার জন্য ধীর হয়ে গেল। বনের সাধুরা জড়ো হলেন। দেবগণ (দেবতা), কিন্নর এবং বিদ্যাধরের মতো স্বর্গীয় প্রাণীগণ স্বর্গ থেকে অবতরণ করলেন। শেষ পর্যন্ত, পরমেশ্বর ভগবান শিব তাঁর সহধর্মিণী দেবী উমাকে নিয়ে আবির্ভূত হন, সুর শুনে সন্তুষ্ট হন এবং আনায়ারকে আশীর্বাদ করেন। ভগবান শিব আনায়ারকে তাঁর নিত্য আবাস কৈলাসে নিয়ে যান।
অনায়া নায়নারকে বেণুগোপালের (কৃষ্ণের একটি রূপ, যাকে গোপালকও বলা হয়) মূর্তিচিত্রের অনুরূপ চিত্রিত করা হয়েছে। বেণুগোপালের মতো, তাকে একটি শিথিল ভঙ্গিতে "বেণু" (বাঁশি) বাজানো ভঙ্গিতে চিত্রিত করা হয়েছে, যার একটি পা অন্য পায়ের সামনে আকস্মিকভাবে অতিক্রম করে। এটি প্রায়শই বেণুগোপাল এবং আনায়া নায়নারের মূর্তি শনাক্তকরণে বিভ্রান্তি সৃষ্টি করে।
সবচেয়ে বিশিষ্ট নয়নারদের একজন, সুন্দরার (অষ্টম শতাব্দী) বিভিন্ন নয়নার সাধুদের স্তোত্রে, অনায়া নায়নারের (এখানে "মানকাইয়ের অয়ন" বলা হয়) উল্লেখ করেছেন।
অনায়া নয়নার তামিল কার্থিকাই মাসে বিশেষভাবে পূজিত হন, যখন চাঁদ হস্ত নক্ষত্রে প্রবেশ করে। তিনি ৬৩ জন নায়নারের সাথে সম্মিলিতভাবে পূজা গ্রহণ করেন। তাদের মূর্তি এবং তাদের কর্মের সংক্ষিপ্ত বিবরণ তামিলনাড়ুর বহু শিব মন্দিরে পাওয়া যায়। উৎসব শোভাযাত্রায় তাদের মূর্তি উপস্থাপন করা হয়।
মুরুগা নায়নার

মুরুগা নায়নার বা মুরুকা নয়নার হলেন ১৫ তম নয়নার সাধক। "পেরিয়া পুরানম্" (১৩শ শতাব্দী) এবং "থিরুথোন্ডার থোগাই" (১০ম শতাব্দী) এর মতো ঐতিহ্যবাহী জীবনিগুলি তাকে হিন্দু দেবতা শিবের একজন মহান ভক্ত হিসাবে বর্ণনা করেছে। তিনি তপস্বী জীবনযাপন করতেন, শিবের তপস্যা করতেন এবং নিঃস্বার্থ ভক্তি অবলম্বন করেছিলেন, বনভূমি থেকে ফুল সংগ্রহ এবং শিব লিঙ্গকে মালা এবং উষ্ণীষ দিয়ে সাজাতেন বলে বর্ণনা করা হয়েছে।
মুরুগা নয়নার থিরুপুগালুর বা থিরুপুকালুর বা পাম্পুকালুর নামে উপকূলীয় গ্রামে এক ব্রাহ্মণ পরিবারে জন্মগ্রহণ করেছিলেন, যা বর্তমানে তামিলনাড়ুর নাগাপট্টিনম জেলার থিরুমারুগাল তালুকে অবস্থিত। তার প্রতিদিনের অভ্যাস ছিল ভোরবেলা বাড়ি থেকে বের হওয়া এবং পদ্ম, চম্পক, জুঁই, কোনরাই ইত্যাদি রঙিন এবং সুগন্ধি ফুল সংগ্রহ করার জন্য বনভূমিতে বিচরণ করা। ফুল তোলার সময় তিনি "পঞ্চাক্ষর" মন্ত্র উচ্চারণ করতেন। তিনি বাড়ি ফিরে শিব লিঙ্গ (অগ্নিশ্বর) এবং তার স্ত্রী পার্বতীকে শোভিত করার জন্য ফুলগুলিকে সুন্দর মালায় রূপান্তর এবং অভিষেক করতেন। প্রতিদিন অন্তত তিনবার মন্দিরে যাওয়ার অভ্যাস ছিল তার।
মুরুগা নয়নারকে অন্যান্য নায়নার যেমন সাম্বান্দার (তিরুগ্নানা সাম্বান্ডার), থিরুনাভুক্কারাসার, সুন্দরার, থিরুনীলাকান্দার এবং তিরুনীলাকান্দা ইয়াজপানার নয়নারের সমসাময়িক হিসেবে বর্ণনা করা হয়েছে। যখন সাম্বান্দার এবং থিরুনাভুক্কারাসার, দুইজন বিশিষ্ট নায়নার, থিরুপুগালুর মন্দির পরিদর্শন করেন, তখন মুরুগা নায়নার উষ্ণভাবে তাদের স্বাগত জানান এবং তাদের বাড়িতে নিয়ে যান। তাদের সাথে সময় অতিবাহিত করে এবং তাদের স্তব শুনে মুরুগা নয়নার আনন্দিত হয়েছিলেন। সাম্বান্দার শিবের প্রতি মুরুগা নয়নারের ভক্তির প্রশংসা করেন এবং তাঁর সাথে গভীর বন্ধুত্ব গড়ে তোলেন।
সাম্বানদার মুরুগা নয়নারকে নাল্লুর পেরুমানমে তার বিবাহে আমন্ত্রণ জানান। বিয়ের পর, সম্বন্দর, তার কনে এবং অন্যান্য শিব ভক্তগণ আবার শিবের নাল্লুর পেরুমানম মন্দিরে যান। সম্বন্দর শিবের কাছে প্রার্থনা করে মুক্তি চেয়েছিলেন এবং "পঞ্চাক্ষর পথিকম" নামে একটি স্তোত্র গান করেছিলেন। শিব তাঁর সামনে আবির্ভূত হলেন এবং তাঁর ইচ্ছা পূরণ করলেন। তারপরে সম্বন্দর, তার কনে এবং মুরুগা নায়নার সহ সমস্ত বিবাহের অতিথিরা শিবের জ্যোতিতে বিলীন হয়ে গেলেন।
তামিল বৈকাসী মাসে, তারকা মুলাম্ (নক্ষত্র) সময়ে সমস্ত শিব মন্দিরে মুরুগা নয়নারের গুরু পূজা দিবস পালন করা হয়।
রুদ্র পশুপথি নায়নার

রুদ্র পশুপতি নয়নার হলেন ১৬ তম নয়নার সাধক। "পেরিয়া পুরানম্" (১৩শ শতক) এবং "তিরুথোন্ডার থোগাই" (১০ম শতক) এর মতো ঐতিহ্যবাহী জীবনীতে হিন্দু দেবতা শিবের প্রতি তার কিংবদন্তিময় জীবন এবং সেবার বিশদ বিবরণ দেওয়া হয়েছে। পশুপতি নায়নার ছিলেন একজন বিদগ্ধ ব্রাহ্মণ ভক্ত যিনি শ্রী রুদ্রম চমকম্ বা রুদ্রকে (শিবের একটি রূপ) নিবেদিত বৈদিক স্তোত্র জপ করতেন। তাই তিনি রুদ্র পশুপতি নায়নার নামে পরিচিত।
রুদ্র পশুপতি নায়নার তিরুথালায়ুরের ছোট গ্রামে এক ধার্মিক ব্রাহ্মণ পরিবারে জন্মগ্রহণ করেছিলেন যা বর্তমানে তিরুভারুর জেলার নান্নিলাম তালুকে অবস্থিত (১৭ মায়িলাদুথুরাই থেকে কি.মি দক্ষিণে এবং কোল্লুমানগুড়ি হয়ে নেদুঙ্গাডু - কারাইকাল যাত্রাপথে )। থিরুথালায়ুরে, শ্রী পার্বতী সমাধ শ্রী বালেশ্বর মন্দির নামে একটি প্রাচীন শিব মন্দির রয়েছে।
রুদ্র পশুপতি নয়নার ছিলেন প্রবল শিবভক্ত। তিনি সকাল-সন্ধ্যা পুকুরে যেতেন এবং মাথার উপরে হাত তুলে 'শ্রী রুদ্রম চমকম্' স্তোত্র উচ্চারণ করতেন। স্তোত্রটি শিবকে পরম সত্তা হিসাবে প্রশংসা করে এবং বিশ্বাস করা হয় যে, পাঠক শিবের অনুগ্রহ লাভ করে। বর্ণনা করা হয়েছে, নায়নারের তীব্র প্রার্থনার কম্পন শিবের আবাসে পৌঁছে গিয়েছিল, শিব নায়নারের ভক্তিতে সন্তুষ্ট হয়ে তাকে মোক্ষ প্রদান করেন।
তামিল পুরাত্তসি মাসে – অশ্বিনী নক্ষত্র সময়ে রুদ্র পশুপতি নায়নারের গুরু পূজা দিবস ব্যাপকভাবে পালিত হয়।
তিরু কুরিপ্পু থন্ডা নায়নার

তিরু কুরিপ্পু থোন্ডা নয়নার বা থিরু কুরিপ্পু থোন্ডা নায়নার ( , ) হলেন নয়নারদের একজন। হিন্দু দেবতা শিবের ৬৩ জন ভক্তদের নায়নমার বলা হয় যারা শৈব ধর্মে সাধু হিসাবে সম্মানিত হন। "পেরিয়া পুরানম" (১৩শ শতক), "তিরুতোনতার আন্তাদি" (১০ম শতাব্দী) এবং "তিরুথোন্ডার থোগাই" (খ্রিস্টীয় ৮ম শতাব্দী) এর মতো ঐতিহ্যবাহী ভক্তজীবনী গ্রন্থে তাঁর জীবনকাহিনী লিপিবদ্ধ আছে। সাধক শিব ভক্তদের তাদের মুখের অভিব্যক্তি পড়ে এবং তাদের প্রকৃত চাহিদা বুঝে তাদের সেবা করছিলেন। এই পরিষেবা তাকে তিরু কুরিপ্পু থন্ডা নয়নার নাম দিয়েছে: "থিরু" তামিল ভাষায় একটি 'সম্মানসূচক' শব্দ; "কুরিপু" মানে সাধারণভাবে "অভিব্যক্তি" এবং বিশেষভাবে "মুখের ভাব"; এবং "থন্ডার" অর্থ "স্বেচ্ছাসেবক"।
তিরু কুরিপ্পু থন্ডা নায়নার পল্লব রাজবংশের প্রাচীন রাজধানী কাঞ্চিপুরমে এক ভান্নার পরিবারে জন্মগ্রহণ করেছিলেন যেটি তামিলনাড়ুর আধুনিক রাজধানী চেন্নাই থেকে দক্ষিণ-পশ্চিমে ৭৬ কি.মি দূরত্বে অবস্থিত। দক্ষিণ ভারতের এই ধর্মীয় কেন্দ্রটিকে ভারতের হিন্দুদের জন্য সাতটি পবিত্র শহরের একটি হিসাবে বিবেচিত হয় এবং শহরটিকে ভক্ত, কবি, সমাজসেবক এবং সাধকদের দেশ হিসাবেও বিবেচনা করা হয়।
সাধক ছিলেন শিবের একান্ত কট্টর ভক্ত এবং নায়নরদের মুখের (অভিব্যক্তি) দেখে শিবভক্তদের সেবা করতেন। তিনি শৈব ভক্তদের বস্ত্র ধোয়ার মধ্যে পরম তৃপ্তি লাভ করেন। শিবের ভক্তরা সাধুর নিঃস্বার্থ ধোয়ার পরিষেবার প্রশংসা করেন এবং তাকে "নিঃস্বার্থ ধোপা" হিসাবে বিবেচনা করেছিলেন। তিনি শুধু শারীরিকভাবে জামাকাপড়ের ময়লা ধোচ্ছেন না, আধ্যাত্মিকভাবে মানুষের তিনটি দাগও ধুয়ে ফেলছিলেন। শিব তিরু কুরিপু থোন্ডা নয়নারকে পুনর্জন্মের দুর্দশা থেকে মুক্তি দেওয়ার সিদ্ধান্ত নেন এবং তাকে মুক্তিলাভের আশীর্বাদ করতে চেয়েছিলেন। এর আগে তিনি চেয়েছিলেন নায়নার কঠিন সময় পার করুক এবং সাধকের ভক্তি ও বিশ্বাসকে পরীক্ষা করতে চেয়েছিলেন।
এক ঘটনাবহুল দিনে, শিব কৃশদেহী পুরোনো নোংরা ন্যাকড়া পরিহিত এক বৃদ্ধ শৈব ভক্তের ছদ্মবেশে সাধুর সামনে হাজির হন। সাধু তাকে থামালেন এবং স্বেচ্ছায় তার ন্যাকড়া ধুতে চাইলেন। বৃদ্ধ ভক্তও রাজি হলেন যে কাপড়টি ধোয়ার যোগ্য। তবে তিনি আরও দাবি করলেন, বস্ত্রটিই তার একমাত্র সম্বল এবং এটি তাকে রাতের ঠান্ডা আবহাওয়া থেকে রক্ষা করে। তাই বৃদ্ধ ভক্ত জোর দেন যে ন্যাকড়াটি যথাযথভাবে ধুয়ে সূর্যাস্তের আগে শুকোতে দেওয়া দরকার। তিরু কুরিপ্পু থন্ডা, বিনা দ্বিধায়, সন্ধ্যার আগে ধৌতকার্য সম্পূর্ণ করতে মনস্থ হলেন। দরিদ্র লোকটি এমনকি একটি সতর্কবাণীও রেখেছিল: যদি ধোয়াতে দেরি হয় তবে বিলম্বের কারণে তার শরীরের ক্ষতি হবে। সে সময় পর্যাপ্ত সূর্যালোক ছিল এবং তাই সাধক সূর্যাস্তের আগে ধৌতসেবা শেষ করার আশা করেছিলেন।
হঠাৎ করেই সন্ধ্যা পর্যন্ত আবহাওয়া মেঘলা হয়ে যায় এবং কিছুক্ষণের মধ্যেই প্রবল বৃষ্টি হয়। সাধুর মুখে হতাশার লক্ষণ প্রকাশিত হয়। শীঘ্রই তিনি শোকে কাঁদতে লাগলেন। এমনকি তিনি অপরাধী বোধ করেন এবং ধৌতকরণ পাথরের উপর তার মাথা ভাঙ্গার চেষ্টা করেন। তিরু কুরিপ্পু থন্ডা নায়নারের ভক্তি ও বিশ্বাস শিবকে দ্রবীভূত করে এবং তিনি তাঁর সামনে হাজির হন এবং সৌম্য অনুগ্রহের সাথে তাঁর কর্মকে মূল্য দেন। সাধকের দেখানো সংকল্প তাকে শিবের আবাসে স্থান দেয়।
তামিল মাসে চিত্ররাই মাসে, স্বাতী নক্ষত্র সময়ে, সমস্ত শিব মন্দিরে তিরু কুরিপ্পু থন্ডা নায়নারের পুজোর দিন হিসাবে পালিত হয়।
টমাস জে. হাডনার জুনিয়র

টমাস জেরোম হাডনার জুনিয়র (৩১ আগস্ট , ১৯২৪ - ১৩ নভেম্বর, ২০১৭) ছিলেন একজন মার্কিন যুক্তরাষ্ট্রের নৌবাহিনী কর্মকর্তা এবং নৌ বিমানচালক । তিনি ক্যাপ্টেন পদে উন্নীত হন এবং কোরিয়ান যুদ্ধের চোসিন জলাধারের যুদ্ধের সময় তার উইংসম্যান, এনসাইন জেসি র‍্যাংক এর এল. ব্রাউনের জীবন বাঁচানোর জন্য সম্মাননা পদক পান।
ম্যাসাচুসেটসের ফল রিভারে জন্ম নেওয়া হাডনার ম্যাসাচুসেটসের অ্যান্ডোভারের ফিলিপস একাডেমি এবং ইউনাইটেড স্টেটস নেভাল একাডেমিতে পড়াশোনা করেছেন। প্রাথমিকভাবে বিমান চালনায় আগ্রহ না থাকায় শেষ পর্যন্ত তিনি ফাইটার স্কোয়াড্রন ৩২-এ যোগ দেন, কোরিয়ান যুদ্ধের প্রাদুর্ভাবের সময় F4U কর্সায়ার উড়ান। ১৯৫০ সালের অক্টোবরে কোরিয়ার কাছে পৌঁছে তিনি বিমানবাহী রণতরী উড়িয়েছিলেন।
৪ ডিসেম্বর, ১৯৫০-এ, হাডনার এবং ব্রাউন চোসিন জলাধারের কাছে টহলরত পাইলটদের একটি গ্রুপের মধ্যে ছিলেন যখন ব্রাউন'স কর্সায়ার চীনা সৈন্যদের স্থল গুলি দ্বারা আঘাত করে এবং বিধ্বস্ত হয়। ব্রাউনকে তার জ্বলন্ত বিমান থেকে বাঁচানোর প্রয়াসে, হাডনার ব্রাউনকে সাহায্য করার জন্য ইচ্ছাকৃতভাবে হিমাঙ্কের তাপমাত্রায় একটি তুষারময় পাহাড়ে তার নিজের বিমানটি ক্র্যাশ-ল্যান্ড করেছিলেন । এই প্রচেষ্টা সত্ত্বেও, ব্রাউন তার আঘাতের কারণে মারা যান এবং হাডনার ব্রাউনের দেহকে পিছনে ফেলে যেতে বাধ্য হন। কোনো উদ্ধারকারী হেলিকপ্টার অন্ধকারে এই দিকে আসতে না পারায় হাডনার তার আঘাত প্রাপ্ত অবস্থায় থাকেন।
এই ঘটনার পর, ১৯৭৩ সালে অবসর নেওয়ার আগে হাডনার ভিয়েতনাম যুদ্ধে একটি সফরের সময় এর নির্বাহী অফিসার হিসাবে একটি সংক্ষিপ্ত কার্যকাল সহ বেশ কয়েকটি মার্কিন নৌবাহিনীর জাহাজে এবং বেশ কয়েকটি এভিয়েশন ইউনিটের পদে অধিষ্ঠিত হন। পরবর্তী বছরগুলিতে, তিনি মার্কিন যুক্তরাষ্ট্রে বিভিন্ন ভেটেরান্স সংস্থার জন্য কাজ করেন।
কুলাচিরাই নায়নার

কুলাচিরাই নায়নার ছিলেন পান্ড্য রাজ কুন পান্ডিয়ানের একজন মন্ত্রী এবং "পেরিয়া পুরাণমে" উল্লিখিত ৬৩ জন নয়নারের একজন।
কুলাচিরাই নায়নার পান্ড্য রাজ্যের মানেলকুড়িতে এক সম্ভ্রান্ত পরিবারে জন্মগ্রহণ করেন। তিনি পান্ডিয়ান রাজা কুন পান্ডিয়ানের প্রধানমন্ত্রী হন। তিনি শৈব সাধক ও কবিদের অতিথিপরায়ণতার জন্য সুপরিচিত ছিলেন।
তিনি ভগবান শিবের একজন প্রবল ভক্ত ছিলেন এবং তার দেশে কট্টর শৈব ছিলেন। মাদুরাই ক্রমশ জৈন ধর্ম দ্বারা প্রভাবিত হয়ে উঠছিল। পান্ডিয়ান রাজা জৈন ধর্মে ধর্মান্তরিত হন এবং জৈন ধর্মান্ধ হয়ে ওঠেন, তার রানী মাঙ্গায়র্করাশিয়ারকে এমনকি তার কপালে থিরুনেরু পরতে নিষেধ করেন। রাজাকে ধর্মান্তরিত করার পর, জৈন সন্ন্যাসীরা রাজ্যে বৃহত্তর ক্ষমতার অধিকারী হতে শুরু করে। রাজ্যের হিন্দুরা নিপীড়ন ও ক্ষোভের শিকার হয়। রানী ভয় পেলেন যে, যদি নিয়ন্ত্রণ না করা হয়, জৈন ধর্মের বিস্তার মাদুরাই থেকে শৈব ধর্মকে সম্পূর্ণরূপে নিশ্চিহ্ন করে দেবে। কুলাচিরাই ছিলেন মাঙ্গায়র্করাশিয়ারের একমাত্র সান্ত্বনা যিনি তখনও পর্যন্ত কট্টর শৈব ছিলেন। প্রধানমন্ত্রী রানীর প্রতি সহানুভূতি প্রকাশ করেন। তারা উভয়েই জৈন ধর্মের বিস্তার এবং মাদুরাইতে জৈন সন্ন্যাসীদের দ্বারা সংঘটিত নৃশংসতার বিষয়ে গভীরভাবে উদ্বিগ্ন ছিলেন।
রানী এবং প্রধানমন্ত্রী জৈন ধর্ম থেকে মুক্তি পেতে এবং রাজ্যে শৈবধর্মকে তার পূর্বপ্রাধান্যের উদ্দেশ্যে একটি উপায় খুঁজে বের করার জন্য সংগ্রাম করছিলেন। কিন্তু রাজার ধর্মান্ধতার কারণে তাদের প্রচেষ্টা বৃথা যায়। এই সময়, রানী খবর শুনতে পান যে আদঅপ্পার এবং সম্বন্দর তাদের ভক্তিমূলক শ্লোক দিয়ে মন্দিরের দরজা খুলে ও বন্ধ করে বেদারণ্যেশ্বর মন্দিরে একটি অলৌকিক কাজ করেছেন। সমস্ত প্রচেষ্টায় ব্যর্থ হয়ে, রানী আপ্পার এবং সম্বন্দরের সাহায্য নেওয়ার জন্য মনস্থির করেছিলেন। তিনি প্রধানমন্ত্রীকে মাদুরাইতে আপ্পার ও সাম্বান্ডারকে আমন্ত্রণ জানাতে পাঠালেন।
আপ্পার ও সম্বন্দর রাণীর অনুরোধে মাদুরাই চলে আসেন। তারা তাদের পথে জৈন সন্ন্যাসীদের কাছ থেকে অনেক বাধার সম্মুখীন হন কিন্তু সফলভাবে তাদের জয় করেন। রাজা কুন পান্ডিয়ান দীর্ঘদিন ধরে দুরারোগ্য ফোঁড়া রোগে ভুগছিলেন এবং তার একটি কুঁজোও ছিল। কুঁজোর কারণে তিনি কুন পান্ডিয়ান নামটি পান। জৈন সন্ন্যাসীরা তাদের ওষুধ দিয়ে রাজাকে আরোগ্য করার জন্য যথাসাধ্য চেষ্টা করেছিল কিন্তু অল্পই লাভ হয়েছিল। সম্বন্দর স্তবগান গেয়ে এবং রাজার শরীরে থিরুনেরু প্রয়োগ করে রাজাকে তার ফোঁড়া থেকে নিরাময় করেন। রাজাও তার কুঁজ থেকে সুস্থ হয়ে ওঠেন এবং নিরা সীর নেদুমারা নায়নার নামে পরিচিত হন ( তামিল ভাষায় যার অর্থ 'লম্বা ও খাড়া')।
সম্বন্দর রাজার ভক্তি অর্জন করেছিলেন এবং রাজা অবিলম্বে শৈব ধর্মে ফিরে আসেন। রাজার পুনরুদ্ধারের সাথে সাথে, জৈন ধর্মের প্রভাব যথেষ্ট কমে যায় এবং শৈব ধর্ম রাজ্যে তার আগের প্রাধান্য ফিরে পায়। শৈবধর্মের প্রসারে তাদের ভূমিকার জন্য, রানী, প্রধানমন্ত্রী এবং রাজা প্রত্যেককে পৃথকভাবে নয়নমারদের তালিকায় অন্তর্ভুক্ত করা হয়েছিল এবং তাদের গল্পগুলি সেক্কিজহার দ্বারা সংকলিত জীবনীমূলক কবিতা 'পেরিয়াপুরানম' এবং কবি-সাধক সুন্দররের তিরুথোন্ডার থোগাই-এ সংকলিত হয়েছিল।
হেলিওক্রোম

হেলিওক্রোম হলো রঙিন আলোকচিত্র তোলার একটি বিশেষ প্রক্রিয়া, উনিশ শতকের মাঝামাঝি থেকে বিংশ শতকের প্রথম দিকের পরীক্ষামূলক প্রক্রিয়ার মাধ্যমে এর উদ্ভব। শব্দটি গ্রীক শব্দ "হেলিওস" বা "সূর্য" এবং "ক্রোমা" বা "রঙ" থেকে উদ্ভূত হয়েছিল, যার আক্ষরিক অর্থ দাঁড়ায় "সূর্যের রঙে রঙিন"। ১৮৫০ এর দিকে লেভি হিল-এর "হিলোটাইপস" এর মতো প্রযুক্তিগতভাবে বৈচিত্র্যময় চিত্রগুলিতে এ পদ্ধতির প্রয়োগ করা হয়েছিল (লেভি হিলের নির্দেশনা বইটির শিরোনাম ছিল "A Treatise on Heliochromy" ), ১৮৭০ এর দিকে লুই ডুকস ডু হুরন এই পদ্ধতি অবলম্বনে তৈরি করেন তিন-রঙের কার্বন প্রিন্ট, এবং ১৮৯০ এর দিকে গ্যাব্রিয়েল লিপম্যান এই একই পদ্ধতি অবলম্বনে তৈরি করেন 'ব্যতিচার রঙিন আলোকচিত্র' পদ্ধতি। কখনও কখনও আলোকচিত্রের রঙ ফুটিয়ে তোলার জন্যেও এ পদ্ধতির প্রয়োগ করা হয়েছিলো।
পেরুমিঝালাই কুরুম্বা নায়নার

পেরুমিঝালাই কুরুম্বা নয়নার হলেন হিন্দু ধর্মের ৬৩ জন নয়নার সাধুদের মধ্যে ২২ তম। "পেরিয়া পুরানম" (১৩শ শতাব্দী) এবং "তিরুথোন্ডার থোগাই" (১০ম শতাব্দী)- এর মতো ঐতিহ্যবাহী সন্তজীবনীগুলি তাকে হিন্দু দেবতা শিবের একজন মহান ভক্ত হিসাবে বর্ণনা করে। তিনি অপর নায়নার, সুন্দররের অনুসারী ছিলেন।
পেরুমিঝালাই কুরুম্বা নায়নারের জন্ম পেরুমিঝালাই গ্রামে (যেটি পেরুমনাল্লুর বা দেবমালাই নামেও পরিচিত ছিল, এবং তামিলনাড়ুর পুদুকোট্টাই জেলায় অবস্থিত) এক কুরুম্বা রাখাল উপজাতি সম্প্রদায়ের মধ্যে। কুরুম্বা সম্প্রদায়ের লোকেরা কুরুম্বা ভেড়া পালনে এবং তাদের পশমকে মোটা শালে বুনতে নিযুক্ত ছিল। সুন্দরার তার "ভাইপ্পু স্থলাঙ্গল" অর্থাৎ "তেবারাম-" এ ভক্তিমূলক গানে যে স্থানগুলিকে আকস্মিকভাবে উল্লেখ করেছেন, তার মাঝে পেরুমিঝালাই সম্পর্কেও উল্লেখ করেছেন। পেরুমিঝালাই কুরুম্বা নায়নারের গুরু পূজা প্রতি বছর তার নিজ শহরে পালিত হয়।
পেরুমিঝালাই কুরুম্বা নয়নার ছিলেন সিবপেরুমানের একজন দাস, এবং প্রধান সেনাপতি যিনি পেরুমিঝালাই অঞ্চল শাসন করতেন। সাধু একটি পশমী কাম্বলিতে পর্যাপ্ত খাবার এবং অন্যান্য জিনিসপত্র পূর্ণ করে অঞ্চলের সীমানা থেকে এগিয়ে দিতেন। নায়নার তার সরল প্রকৃতি এবং তপস্যার জন্য জনগণের কাছে পরিচিত ছিল। সাধক তার জীবন অতি ভক্তি ও বিশ্বাসের সাথে অতিবাহিত করেন।
পেরুমিঝালাই কুরুম্বা নয়নার ছিলেন সুন্দরার, চের রাজা চেরামন পেরুমল এবং কোটপুলি নায়নারের সমসাময়িক, যারা ৬৩ জন নায়নারেরও অন্তর্ভুক্ত। কুরুম্বা নায়নার সুন্দররের ভক্ত ছিলেন এবং তাঁকে তাঁর গুরু হিসেবে গ্রহণ করেছিলেন। সাধক পঞ্চাক্ষর এবং সেইসাথে "তিরুথোন্ডা পথিকমের" স্তোত্র জপের আনন্দ উপভোগ করতেন। "তিরুথোন্ডা পথিকম" হল "তিরুথোন্ডা থোগাই-" এর অংশ যা তিরুভারুর মন্দিরে ৬৩ জন নয়নারের প্রশংসায় সুন্দরার দ্বারা রচিত। কিছু সময়ের মধ্যে কুরুম্বা নায়নার অষ্ট-সিদ্ধি বা আটটি যোগিক ক্ষমতা অর্জন করেন।
সুন্দরার আধ্যাত্মিক যাত্রা হিসাবে পবিত্র ভূমি তিরুভাঞ্চিকুলমের দিকে এগিয়ে যান। তাঁর সিদ্ধি ব্যবহার করে, কুরুম্বা নয়নার জেনেছিলেন যে শিব সুন্দররকে তাঁর ঐশ্বরিক আবাসে ফিরিয়ে নেওয়ার সিদ্ধান্ত নিয়েছেন, সুন্দরর মুক্তির অনুমতি দিয়েছেন। অস্থির কুরুম্বা নায়নার অনুভব করেন যে তিনি তার প্রিয় গুরুকে ছাড়া বাঁচতে পারবেন না, তিনি তার ক্ষমতা দিয়ে তার নশ্বর দেহ ত্যাগ করেছিলেন এবং তার গুরুর সামনে শিবের ধাম অর্জন করেন।
তামিল আদি- চিথিরাই মাসে, কুরুম্বা নায়নারের গুরু পূজা দিবস ব্যাপকভাবে পালিত হয়।
কারাইক্কল আম্মাইয়ার

কারাইকাল আম্মাইয়ার (জন্মনাম: পুনীতাবতী ), যার অর্থ "" করইকালের শ্রদ্ধেয় মাতা "", হলেন ৬৩ জন নয়নমারের মধ্যে তিনজন নায়নার নারীর একজন এবং প্রথম দিকের তামিল সাহিত্যের অন্যতম শ্রেষ্ঠ ব্যক্তিত্ব। তিনি দক্ষিণ ভারতের কারাইকাল নগরে জন্মগ্রহণ করেছিলেন এবং সম্ভবত ৫ম শতাব্দীতে বাস করতেন। তিনি শিবভক্ত ছিলেন।
কারাইকাল ছিল চোলনাড়ুর একটি সামুদ্রিক বাণিজ্য শহর। আম্মাইয়ার, যার আসল নাম ছিল পুনতাবতী, ধনদাত্তনের কাছে নাট্টুকোট্টাই নাগারথর নামে পরিচিত একটি বণিক সম্প্রদায়ে জন্মগ্রহণ করেছিলেন (নাট্টুকোট্টাই চেত্তিয়ার নামেও পরিচিত)। তিনি নাগাপট্টিনমের ধনী বণিক পরমদত্তনকে বিবাহ করেছিলেন।
বান্তে স্রেই বা বান্তে স্রে ( : បន្ទាយស្រី) 
হিন্দু দেবতা শিবের উদ্দেশ্যে নিবেদিত একটি দশম শতকের কম্বোডিয়ান মন্দির, যা অঙ্কোর স্থানে, ফোনম্ দেই, দূরত্বে পাহাড়ের কাছে অবস্থিত। মন্দিরগুলির প্রধান গোষ্ঠীর উত্তর-পূর্বে একসময় যশোধরাপুর এবং আঙ্কোর থমের মধ্যযুগীয় রাজধানীগুলির অন্তর্গত ছিল।
অভ্যন্তরীণ ঘেরের প্রাচীরটি ধসে পড়েছে, পূর্ব প্রান্তে একটি গোপুর এবং পশ্চিমে একটি ইটের মন্দির রয়েছে। গোপুরের পূর্বদিকে শিব নটরাজকে দেখা যায়; পশ্চিমমুখে ত্রিকোণ কারাইকাল আম্মাইয়ারের একটি চিত্র রয়েছে। কারাইকাল আম্মাইয়ার ষাটজন নয়নমারের মধ্যে তিনজন নারী সাধিকার একজন (শিবা শিকারী)।
পলা ফ্রোলিচ

পলা ফ্রোলিচ হলেন একজন মার্কিন সাংবাদিক এবং "মার্কারি ইন রেট্রোগ্রেড" বইটির লেখক, যা নিউ ইয়র্ক টাইমসের সেরা বিক্রির তালিকায় এসেছিল।
ফ্রোলিচ "নিউ ইয়র্ক পোস্ট" পেজ সিক্সের একজন কলাম লেখক ছিলেন। মার্চ ৩১, ২০১৪ এবং অক্টোবর ২০১৫ এর মধ্যে, তিনি ইয়াহু ট্র্যাভেলের প্রধান সম্পাদক ছিলেন, যেখানে তিনি সম্পাদকীয় দিকনির্দেশনা, মূল বিষয়বস্তু এবং সাইটের সম্প্রসারণ এবং পুনর্গল্পের নেতৃত্ব দিয়েছিলেন। তিনি আ ব্রড অ্যাব্রোড ওয়েবসাইটের প্রতিষ্ঠাতা। তিনি তরুণ বয়স্কদের জন্য একটি উপন্যাসেরও কাজ করছেন।
তিনি ১৯৭৩ সালে ইংল্যান্ডের লিডসে জন্মগ্রহণ করেন এবং সিনসিনাটি, ওহিওতে বেড়ে ওঠেন। তার মা ইহুদি।
সহানুভূতি

সহানুভূতি হল অন্য জীবন গঠনের কষ্ট বা প্রয়োজনের উপলব্ধি, বোঝা এবং প্রতিক্রিয়া।
দার্শনিক ডেভিড হিউমের মতে, এই সহানুভূতিশীল উদ্বেগ ব্যক্তিগত দৃষ্টিকোণ থেকে প্রয়োজনে অন্য গোষ্ঠী বা ব্যক্তির দৃষ্টিকোণে দৃষ্টিভঙ্গির পরিবর্তনের দ্বারা চালিত হয়। হিউম ব্যাখ্যা করেছিলেন যে এটি এমন কারণ "সকল পুরুষের মন তাদের অনুভূতি এবং ক্রিয়াকলাপে একই রকম" এবং "একজনের গতি নিজেকে বাকিদের সাথে যোগাযোগ করে" যাতে "স্নেহ সহজেই একজনের থেকে অন্য ব্যক্তির কাছে চলে যায়... তারা জন্ম নেয়। সংবাদদাতা আন্দোলন।"
হিউমের সাথে, অন্য দুজন পুরুষ, অ্যাডাম স্মিথ এবং আর্থার শোপেনহাওয়ার, সহানুভূতিকে আরও ভালভাবে সংজ্ঞায়িত করার জন্য কাজ করেছিলেন। হিউম বেশিরভাগ জ্ঞানতত্ত্বের জন্য পরিচিত ছিলেন, স্মিথ তার অর্থনৈতিক তত্ত্বের জন্য এবং শোপেনহাওয়ার ইচ্ছার দর্শনের জন্য পরিচিত ছিলেন।
আমেরিকান অধ্যাপক ব্রেন ব্রাউন সহানুভূতিকে নিজের আবেগের সাথে যোগাযোগের বাইরে থাকার উপায় হিসাবে দেখেন। তারা পরিস্থিতি থেকে বোঝার চেষ্টা করে এবং সহানুভূতির উপলব্ধি প্রাপ্ত ব্যক্তির কাছ থেকে এটি দেখতে পায়।
"সহানুভূতি" শব্দের মূল হল গ্রীক শব্দ "sym", যার অর্থ "একসাথে" এবং "প্যাথোস", যা অনুভূতি বা আবেগকে বোঝায়। আরও তথ্যের জন্য "সহানুভূতি § ব্যুৎপত্তি" দেখুন।
সহানুভূতি সম্পর্কিত শব্দটি প্রায়ই সহানুভূতির সাথে বিনিময়যোগ্যভাবে ব্যবহৃত হয়। সহানুভূতি আরও স্পষ্টভাবে বোঝায় যে একজন অন্যের অনুভূতি অনুভব করতে সক্ষম। সমবেদনা এবং করুণাও সম্পর্কিত ধারণা।
জেন ওং

জেন ওং একজন মার্কিন ব্যবসায়িক নির্বাহী এবং রেডিটের বর্তমান প্রধান পরিচালন কর্মকর্তা, এর ব্যবসায়িক কৌশল তত্ত্বাবধায়ক। ওং পূর্বে টাইম ইনকর্পোরেটেডের ডিজিটাল এবং প্রধান পরিচালন কর্মকর্তাদের সভাপতি ছিলেন এবং ম্যাককিন্সিতে কাজ করতেন। 
ওং এর মেয়াদের অধীনে, রেডিট এর বিজ্ঞাপন আয় ২০২১ সালে দ্বিগুণ হবে বলে আশা করা হয়েছিল $৩৫০ মিলিয়ন থেকে ওং রেডিটের প্ল্যাটফর্ম সুরক্ষা সম্পর্কে প্রকাশ্যে কথা বলেছেন। 
ওং "ফাস্ট কোম্পানির" কুইয়ার ৫০ তালিকায় ৪ নম্বরে এবং তাদের ২০২২ তালিকায় ১ নম্বরে ছিলেন৷
মূত্রবর্ধক

মূত্রবর্ধক () হলো এমন পদার্থ যা মূত্রের উৎপাদন ও নির্গমন বৃদ্ধি করে। এর মধ্যে জোরপূর্বক মূত্রবর্ধকও অন্তর্ভুক্ত। মূত্রবর্ধককে কখনও কখনও পানির ট্যাবলেটও বলা হয়। মূত্রবর্ধকের বিভিন্ন বিভাগ আছে। তবে সমস্ত মূত্রবর্ধকই বৃক্কের মাধ্যমে শরীর থেকে পানির নির্গমন বাড়ায়। মূত্রবর্ধক বিভিন্ন শ্রেণীর বিদ্যমান, এবং প্রতিটি শ্রেণী ভিন্ন ভিন্ন স্বতন্ত্র উপায়ে কাজ করে। মূত্রবর্ধকের বিপরীত হলো অ্যান্টিডিউরেটিক হরমোন। এটি প্রস্রাবের মাধ্যমে পানির নির্গমনকে কমিয়ে দেয়।
ওষুধ হিসেবে মূত্রবর্ধক হৃৎপিণ্ডের অকৃতকার্যতা, লিভার সিরোসিস, উচ্চ রক্তচাপ, ইনফ্লুয়েঞ্জা, জলের বিষক্রিয়া এবং বৃক্কের কিছু রোগের চিকিৎসার জন্য ব্যবহৃত হয়। কিছু মূত্রবর্ধক, যেমন অ্যাসিটাজোলামাইড, প্রস্রাবকে তুলনামূলক বেশি ক্ষারীয় করতে সাহায্য করে। অপরিমিত ঔষধসেবন যেমন অ্যাসপিরিনের বিষক্রিয়ার ক্ষেত্রে অ্যাসপিরিনের নিঃসরণ বাড়াতে মূত্রবর্ধক সাহায্য করে। মূত্রবর্ধক কখনও কখনও বুলিমিয়া নার্ভোসায় আক্রান্ত ব্যক্তিদের দ্বারা অপব্যবহার হতে পারে। তারা ওজন কমানোর লক্ষ্যে মূত্রবর্ধক ব্যবহার করে।
কিছু মূত্রবর্ধক (বিশেষ করে থায়াজাইড এবং লুপ মূত্রবর্ধক) এর উচ্চরক্তচাপ বিরোধী ক্রিয়াগুলি তাদের মূত্রবর্ধক প্রভাব থেকে স্বাধীন। অর্থাৎ, রক্তচাপ হ্রাস প্রস্রাব উৎপাদন বৃদ্ধির ফলে রক্তের পরিমাণ হ্রাসের কারণে নয়। তবে অন্যান্য প্রক্রিয়ার মাধ্যমে এবং মূত্রের নির্গমন বৃদ্ধির জন্য প্রয়োজনের চেয়ে কম মাত্রায় ঘটে। ইন্দাপামাইড হলো বিশেষভাবে তৈরি একটি মূত্রবর্ধক। উচ্চ রক্তচাপের চিকিৎসায় এর বহুল ব্যবহার আছে।
কলিন ক্রোল

কলিন ক্রোল (১৭ মে ১৯৮৪ - ১৬ ডিসেম্বর ২০১৮) ছিলেন একজন মার্কিন উদ্যোক্তা যিনি ভিডিও হোস্টিং পরিষেবা ভাইন এবং ট্রিভিয়া গেম অ্যাপ এইচকিউ ট্রিভিয়া সহ-প্রতিষ্ঠা করেছিলেন।
ক্রোল রাই, নিউ ইয়র্ক বা ডেট্রয়েট, মিশিগানে জন্মগ্রহণ করেছিলেন, অ্যালান ক্রলের ছেলে। ১০ বছর বয়সে তার বাবা-মায়ের বিবাহবিচ্ছেদের পর, ক্রোল ডেট্রয়েটের শহরতলীতে বেড়ে ওঠেন, স্থানীয় ব্যবসার জন্য কোডিং প্রকল্পে কাজ করার জন্য সম্প্রদায়ের কলেজ থেকে বেরিয়ে আসেন।
ক্রোল অবশেষে স্কুলে ফিরে আসেন, অকল্যান্ড বিশ্ববিদ্যালয়ে ভর্তি হন যেখানে তিনি কম্পিউটার বিজ্ঞান অধ্যয়ন করেন।
লেসলি বারল্যান্ড

লেসলি বারল্যান্ড টুইটারের প্রাক্তন প্রধান বিপণন কর্মকর্তা।
তিনি কোম্পানির প্রধান ছিলেন। এর আগে তিনি এক দশকেরও বেশি সময় এএমএক্সে নির্বাহী ভূমিকায় আর্থিক পরিষেবা সংস্থার প্রাথমিক সোশ্যাল মিডিয়া কৌশলগুলি প্রতিষ্ঠা করতে কাটিয়েছেন। (এছাড়াও কেচুম এবং জিসিআই হেলথ-এ তার নির্বাহী জনসংযোগের ভূমিকা ছিল। তিনি অ্যাড কাউন্সিলের পরিচালনা পর্ষদে রয়েছেন।
ফোর্বস তাদের বিশ্বের সবচেয়ে প্রভাবশালী প্রধান বিপণন কর্মকর্তার তালিকায় বার্ল্যান্ডকে ৩ নম্বরে রেখেছিল। ফাস্ট কোম্পানি বার্ল্যান্ডকে ষষ্ঠ স্থান দিয়েছে তাদের ব্যবসায়িক ১০০ জন সর্বাধিক সৃজনশীল ব্যক্তির মধ্যে রেখেছিল "সোসিয়াল কারেন্সি" বাক্যাংশটিকে পুনঃসংজ্ঞায়িত করার জন্য। ২০১৮ সালে, তিনি মেক এ উইশ ফাউন্ডেশনের জাতীয় পরিচালনা পর্ষদে নিযুক্ত হন
ব্লেইন কুক (প্রোগ্রামার)

ব্লেইন কুক (জন্ম ১৯ ডিসেম্বর ১৯৮০) একজন কানাডীয় সফটওয়্যার প্রকৌশলী, এখন ব্রিটিশ কলাম্বিয়ার নেলসনে বসবাস করছেন এবং কাজ করছেন।
তিনি সামাজিক যোগাযোগ মাধ্যম টুইটারের প্রাক্তন প্রধান বিকাশকারী। তিনি ইয়াহুর জন্যও কাজ করেছেন! ফায়ার ঈগল প্রকল্পে। এবং বিটি গ্রুপের জন্য তাদের ওপেন সোর্স অসমোসফট টিমের অংশ হিসেবে। তিনি সহযোগী টেক্সট সম্পাদনা স্টার্টআপ পোয়েটিকারের প্রতিষ্ঠাতা ছিলেন। পোয়েটিকা ২০১৬ সালের মার্চ মাসে কনডে নাস্ট দ্বারা অধিগ্রহণ করা হয়েছিল, এবং কুক একজন স্টাফ ইঞ্জিনিয়ার হিসাবে কোম্পানির সাথে ছিলেন।
মাইক অ্যাবট

মাইক অ্যাবট হলেন জেনারেল মোটর্স সফটওয়্যারের নির্বাহী ভাইস প্রেসিডেন্ট। তিনি আগে অ্যাপলের ক্লাউড সেবা দলের ভাইস প্রেসিডেন্ট ছিলেন। তিনি এর আগে ক্লেইনার পারকিন্স কফিল্ড অ্যান্ড বায়ার্স -এ একজন সাধারণ অংশীদার, টুইটারে প্রকৌশলের ভাইস প্রেসিডেন্ট, মাইক্রোসফট-এ আজুর-এর দলের নেতৃত্বে এবং পাম-এ অ্যাপস ও পরিষেবার সিনিয়র ভাইস প্রেসিডেন্ট হিসেবে কাজ করেছেন। 
সারাটোগা, ক্যালিফোর্নিয়াতে বেড়ে ওঠা, অ্যাবট ১৯৯৪ সালে ক্যালিফোর্নিয়া পলিটেকনিক স্টেট ইউনিভার্সিটি, সান লুইস ওবিস্পো থেকে প্রাণরসায়নে স্নাতক ডিগ্রি অর্জন করেন এবং ওয়াশিংটন বিশ্ববিদ্যালয় থেকে পিএইচডি করার জন্য কোর্সওয়ার্ক সম্পন্ন করেছেন।
এরিক তান

তান সিলিয়াং (), এরিক তান নামেও পরিচিত, একজন চীনা ধনকুবের ব্যবসায়ী, কুতুতিয়াও- এর চেয়ারম্যান এবং সহ-প্রতিষ্ঠাতা, একটি মোবাইল বিষয়বস্তু সমষ্টিকারী। 
তান ২০০২ সালে সিংহুয়া বিশ্ববিদ্যালয় থেকে অটোমেশনে প্রকৌশল ডিগ্রি অর্জন করেন এবং ২০০৬ সালে ইউনিভার্সিটি অফ চাইনিজ একাডেমি অফ সায়েন্সেস থেকে কৃত্রিম বুদ্ধিমত্তায় প্রকৌশলে স্নাতকোত্তর ডিগ্রি অর্জন করেন 
তান ইয়াহু চায়নাতে সিনিয়র প্রকৌশলী হিসেবে কাজ করেছেন। 
কুতুতিয়াও ২০১৬ সালে প্রতিষ্ঠিত হয়েছিল এবং এটি সাংহাইতে অবস্থিত। সেপ্টেম্বর ২০১৮-এ, কুতুতিয়াও-এর আইপিও-এর পরে, ট্যানের মোট মূল্য আনুমানিক $১.৭ বিলিয়ন ডলার ছিল।
সমবেদনা

সমবেদনা একটি সামাজিক অনুভূতি যা মানুষকে অন্যদের এবং নিজের শারীরিক, মানসিক বা মানসিক যন্ত্রণা থেকে মুক্তি দিতে তাদের পথের বাইরে যেতে অনুপ্রাণিত করে। সমবেদনা হল অন্যের কষ্টের মানসিক দিকগুলির প্রতি সংবেদনশীলতা। ন্যায্যতা, ন্যায়বিচার এবং পরস্পর নির্ভরতার মত ধারণার উপর ভিত্তি করে, এটি প্রকৃতিতে আংশিকভাবে যুক্তিযুক্ত বলে বিবেচিত হতে পারে।
সহানুভূতি "অন্যের জন্য অনুভূতি" জড়িত এবং এটি সহানুভূতির একটি অগ্রদূত, "অন্যের মতো অনুভূতি" ক্ষমতা (সহানুভূতির বিপরীতে, "অন্যের প্রতি অনুভূতি")। সাধারণ ভাষায়, সক্রিয় সমবেদনা হল অন্যের দুঃখকষ্ট দূর করার ইচ্ছা।
সহানুভূতির মধ্যে রয়েছে কষ্টের দ্বারা নিজেদেরকে সরিয়ে নেওয়ার অনুমতি দেওয়া যাতে এটি উপশম করা এবং প্রতিরোধ করা যায়। সহানুভূতি একটি কাজ যে সাহায্য করার উদ্দেশ্যে করা হয়. সহানুভূতির সাথে সামঞ্জস্যপূর্ণ অন্যান্য গুণাবলীর মধ্যে রয়েছে ধৈর্য, প্রজ্ঞা, দয়া, অধ্যবসায়, উষ্ণতা এবং সংকল্প। এটি প্রায়শই, যদিও অনিবার্যভাবে নয়, পরার্থপরতার মূল উপাদান। সহানুভূতি এবং সমবেদনার মধ্যে পার্থক্য হল যে প্রাক্তনটি দুঃখ এবং উদ্বেগের সাথে অন্যদের কষ্টের প্রতি সাড়া দেয় যেখানে পরেরটি উষ্ণতা এবং যত্নের সাথে প্রতিক্রিয়া জানায়। ক্লিনিক্যাল সাইকোলজি রিভিউ-এর একটি নিবন্ধ প্রস্তাব করে যে "সমবেদনা তিনটি দিক নিয়ে গঠিত: লক্ষ্য করা, অনুভূতি করা এবং প্রতিক্রিয়া জানানো"।
ইংরেজি বিশেষ্য সমবেদনা, যার অর্থ "একত্রে কষ্ট সহ্য করা" ল্যাটিন থেকে এসেছে। এর উপসর্গ কম- সরাসরি com থেকে এসেছে, ল্যাটিন অব্যয় এবং কাম প্রযোজ্য (= সহ) এর একটি প্রাচীন সংস্করণ। -প্যাশন সেগমেন্টটি পাসাস থেকে উদ্ভূত হয়েছে, জবানবন্দী ক্রিয়াপদের অতীত অংশীদার, পাটি, পাসাস সমষ্টি। এইভাবে সমবেদনা ইংরেজি বিশেষ্য রোগীর (= একজন যারা ভোগে), রোগী থেকে, একই রোগীর উপস্থিত অংশীদার, এবং গ্রীক ক্রিয়াপদ πάσχειν (paskhein, কষ্ট হওয়া) এবং এর জ্ঞানের সাথে সাদৃশ্যপূর্ণ। বিশেষ্য πάθος (= প্যাথোস)। অসংখ্য দর্শনে একটি মহান গুণের স্থান, সমবেদনাকে প্রায় সব প্রধান ধর্মীয় ঐতিহ্যের মধ্যে সর্বশ্রেষ্ঠ গুণের মধ্যে বিবেচনা করা হয়।
মনিকা হেনজিঙ্গার

মনিকা হেনজিঙ্গার (মনিকা রাউচ নামে জন্মগ্রহণ করেন, ১৭ এপ্রিল ১৯৬৬) একজন জার্মান কম্পিউটার বিজ্ঞানী এবং গুগলের গবেষণার প্রাক্তন পরিচালক। তিনি বর্তমানে ভিয়েনা বিশ্ববিদ্যালয়ের অধ্যাপক। তার দক্ষতা মূলত ডেটা সংগঠন, অ্যালগরিদমিক গেম থিওরি, তথ্য পুনরুদ্ধার, অনুসন্ধান অ্যালগরিদম এবং ওয়েব ডেটা মাইনিংয়ের উপর ফোকাস সহ অ্যালগরিদমগুলিতে। তিনি টমাস হেনজিঙ্গারকে বিয়ে করেছেন এবং তার তিনটি সন্তান রয়েছে।
জেনিফার ডুলস্কি

জেনিফার ডুলস্কি সিলিকন ভ্যালির একজন মার্কিন প্রযুক্তি নির্বাহী। তিনি চেঞ্জ ডট অর্গ- এর প্রেসিডেন্ট এবং সিওও হওয়ার জন্য ২০১৩ সালে গুগল ত্যাগ করেন।
ইয়াহুর জন্য কাজ করার পর! তিনি দ্য ডিলম্যাপের সহ-প্রতিষ্ঠাতা এবং সিইও হন, যেটি ২০১১ সালে গুগল দ্বারা অধিগ্রহণ করা হয়েছিল, যেখানে তিনি একজন সিনিয়র নির্বাহী হিসাবে প্রায় দুই বছর অতিবাহিত করেছিলেন। 
তিনি বর্তমানে ডব্লিউডব্লিউ ইন্টারন্যাশনাল ইনক, মুভ, ইনক., লিটল পাসপোর্ট, এবং দ্যা ব্র্যাকথ্রো কোলাবোরেটিভ-এর সিলিকন ভ্যালি সাইটের বোর্ডে কাজ করছেন।
মাইকি ডিকারসন

মাইকেল "মাইকি" ডিকারসন ছিলেন মার্কিন যুক্তরাষ্ট্রের ডিজিটাল সার্ভিসের প্রথম প্রশাসক। 
তিনি হেলথকেয়ার.গভ উদ্ধারকারী দলে যোগ দিতে ২০১৩ সালে গুগল ত্যাগ করেন। তিনি ফাস্ট কোম্পানির ব্যবসায় সবচেয়ে সৃজনশীল ব্যক্তিদের একজন এবং ফেডস্কোট ৫০-এর বছরের সেরা বিঘ্নকারী হিসেবে মনোনীত হয়েছেন। ডিকারসন ২০০১ সালে পোমোনা কলেজ থেকে স্নাতক হন এবং ২০১৫ সালে কলেজ থেকে সম্মানসূচক ডক্টরেট পান।
শোনা ব্রাউন

শোনা এল. ব্রাউন (জন্ম ) একজন ব্যবসায়িক নির্বাহী এবং অলাভজনক এবং কর্পোরেশনের পরামর্শদাতা। তিনি ২০০৩ থেকে ২০১২ সাল পর্যন্ত গুগলে একজন নির্বাহী ছিলেন, যেখানে তিনি ব্যবসায়িক পরিচালনের সিনিয়র ভাইস প্রেসিডেন্ট ছিলেন। 
ব্রাউন কানাডার কার্লটন বিশ্ববিদ্যালয় থেকে কম্পিউটার সিস্টেম প্রকৌশলে স্নাতক এবং রোডস স্কলার হিসেবে অক্সফোর্ড বিশ্ববিদ্যালয় থেকে অর্থনীতি ও দর্শনে স্নাতকোত্তর ডিগ্রি অর্জন করেছেন। ব্রাউন স্ট্যানফোর্ড ইউনিভার্সিটির শিল্প প্রকৌশল এবং প্রকৌশল ব্যবস্থাপনা বিভাগ থেকে তার পিএইচডি লাভ করেন, যেখানে তিনি ব্যবসায়িক তত্ত্বের উপর পোস্টডক্টরাল কাজও করেছিলেন।
রিঙ্কি শেঠি

রিঙ্কি শেঠি হলেন একজন মার্কিন প্রযুক্তি নির্বাহী যিনি কতিপয় বড় কোম্পানিতে প্রধান তথ্য নিরাপত্তা কর্মকর্তা এবং তথ্য নিরাপত্তার ভাইস প্রেসিডেন্টের ভূমিকা পালন করেছেন।
শেঠি ২০০৬ থেকে ২০০৭ সাল পর্যন্ত ক্যাপেলা বিশ্ববিদ্যালয়ে পড়াশোনা করেন এবং তথ্য সুরক্ষায় স্নাতকোত্তর ডিগ্রি সম্পন্ন করেন এবং ২০০৪ সালে ইউসি ডেভিস থেকে কম্পিউটার সায়েন্স প্রকৌশলে স্নাতক ডিগ্রি সম্পন্ন করেন। 
শেঠি ২০১২-২০১৫ সাল পর্যন্ত ইনটুইটে পণ্য নিরাপত্তা পরিচালক হিসেবে কাজ করেছেন। তিনি ২০১৫-২০১৮ সাল পর্যন্ত পালো অল্টো নেটওয়ার্কে ভিপি, নিরাপত্তা পরিচালক হিসেবে কাজ করেছেন। তিনি আইবিএম এ অক্টোবর ২০১৮ থেকে এপ্রিল ২০১৯ পর্যন্ত তথ্য নিরাপত্তার ভাইস প্রেসিডেন্ট হিসেবে কাজ করেছেন। শেঠি এপ্রিল ২০১৯ থেকে সেপ্টেম্বর ২০২০ পর্যন্ত রুব্রিকে প্রধান তথ্য নিরাপত্তা কর্মকর্তা হিসেবে দায়িত্ব পালন করেন
নেড সেগাল

নেড সেগাল (জন্ম ) একজন মার্কিন ব্যবসায়িক নির্বাহী। তিনি ২০১৭ থেকে ২০২২ সাল পর্যন্ত টুইটারের প্রধান আর্থিক কর্মকর্তা ছিলেন। ইলন মাস্কের কোম্পানি কেনার পরে ২৭ অক্টোবর, ২০২২-এ তাকে, অন্য তিনজন শীর্ষ নির্বাহীর সাথে বরখাস্ত করা হয়েছিল। 
সেগালের জন্ম আনুমানিক ১৯৭৪ সালে। তিনি ১৯৯২ সালে লিক-উইলমারডিং হাই স্কুল থেকে স্নাতক হন এবং জর্জটাউন বিশ্ববিদ্যালয় থেকে স্পেনীয় ভাষায় বিজ্ঞানের স্নাতক ডিগ্রি অর্জন করেন। 
সেগাল তার স্ত্রী এবং তিন সন্তানের নিয়ে সান ফ্রান্সিসকোতে বসবাস করেন।
ভিভিয়ান শিলার

ভিভিয়ান লুইসা শিলার (জন্ম ১৩ সেপ্টেম্বর ১৯৬১) ন্যাশনাল পাবলিক রেডিওর প্রাক্তন সভাপতি এবং সিইও, এবং টুইটারে সংবাদ ও সাংবাদিকতা অংশীদারিত্বের প্রাক্তন প্রধান। তিনি এনবিসিনিউজ.কম এর তত্ত্বাবধান সহ এনবিসি নিউজ এর প্রাক্তন সিনিয়র ভাইস প্রেসিডেন্ট এবং প্রধান ডিজিটাল কর্মকর্তা।
শিলার হলেন "রিডার্স ডাইজেস্টের" প্রাক্তন সম্পাদক রোনাল্ড শিলার এবং নিউ ইয়র্কের লার্চমন্টের লিলিয়ান শিলারের মেয়ে। তিনি কর্নেল ইউনিভার্সিটি থেকে রাশিয়ান স্টাডিজ এবং সোভিয়েত স্টাডিজে স্নাতক ডিগ্রি এবং মিডলবেরি কলেজ থেকে রাশিয়ান ভাষায় স্নাতকোত্তর ডিগ্রি অর্জন করেন। তার ডিগ্রি শেষ করার পরে, শিলার সাবেক সোভিয়েত ইউনিয়নে ভ্রমণ গাইড এবং একই সাথে রুশ দোভাষী হিসাবে কাজ করেছিলেন।
লিম্ফোমা

লিম্ফোমা হলো রক্ত এবং লসিকা টিউমারের একটি গ্রুপ যা লিম্ফোসাইট (এক ধরনের শ্বেত রক্তকণিকা ) থেকে বিকাশ লাভ করে। নামটি সাধারণত এই জাতীয় সমস্ত টিউমারের পরিবর্তে কেবলমাত্র ক্যান্সারকে বোঝায়। লক্ষণ এবং উপসর্গগুলির মধ্যে লসিকাগ্রন্থির বৃদ্ধি, জ্বর, ঘাম, অনিচ্ছাকৃত ওজন হ্রাস, চুলকানি এবং ক্রমাগত ক্লান্ত বোধ অন্তর্ভুক্ত থাকতে পারে। বর্ধিত লসিকাগ্রন্থিগুলো সাধারণত ব্যথাহীন হয়। রাতে ঘাম সবচেয়ে বেশি হয়। 
লিম্ফোমার অনেক শ্রেণিবিভাগ রয়েছে। দুটি প্রধান বিভাগ হল নন-হজকিন লিম্ফোমা (NHL) (৯০% ক্ষেত্রে) এবং হজকিন লিম্ফোমা (HL) (১০% ক্ষেত্রে)। লিম্ফোমা, লিউকেমিয়া এবং মায়েলোমা হেমাটোপয়েটিক এবং লিম্ফয়েড টিস্যুর টিউমারের বিস্তৃত গোষ্ঠীর একটি অংশ। 
হজকিন লিম্ফোমার ঝুঁকির কারণগুলির মধ্যে রয়েছে এপস্টাইন-বার ভাইরাসের সংক্রমণ এবং পরিবারে রোগের ইতিহাস। সাধারণ ধরণের নন-হজকিন লিম্ফোমার ঝুঁকির কারণগুলির মধ্যে রয়েছে স্ব-অনাক্রমণ রোগ, এইচআইভি/এইডস, মানব টি-লিম্ফোট্রপিক ভাইরাসের সংক্রমণ, ইমিউনোসাপ্রেসেন্ট ওষুধ এবং কিছু কীটনাশক। ২০১৪ সালে ইন্টারন্যাশনাল এজেন্সি ফর রিসার্চ অন ক্যান্সার ট্রাইক্লোরোইথিলিনের শ্রেণিবিন্যাসকে গ্রুপ ১-এ আপডেট করে। সংস্থাটির মতে পর্যাপ্ত পরিমাণে ট্রাইক্লোরোইথিলিনের উপস্থিতি মানুষের মধ্যে বৃক্কের ক্যান্সার, যকৃতের ক্যান্সার এবং নন-হজকিন লিম্ফোমার জন্য দায়ী। প্রচুর পরিমাণে লাল মাংস খাওয়া, তামাক, ধূমপান ইত্যাদি লিম্ফোমার ঝুঁকি বাড়িয়ে তুলতে পারে। যদি বর্ধিত লসিকাগ্রন্থি থাকে তাহলে সেক্ষেত্রে রোগ নির্ণয়ের জন্য সাধারণত লসিকাগ্রন্থির বায়োপসি করা হয়। রক্ত, প্রস্রাব এবং অস্থি মজ্জা পরীক্ষাও রোগ নির্ণয়ে কার্যকর হতে পারে। ক্যান্সারটি কোথায় ছড়িয়ে পড়েছে তা নির্ধারণের জন্য মেডিকেল ইমেজিং করা যেতে পারে। 
লিম্ফোমা নির্দিষ্ট বা অনির্দিষ্ট লক্ষণগুলির সাথে উপস্থিত হতে পারে।
ব্লেক আরভিং

ব্লেক আরভিং হলেন মার্কিন প্রাক্তন প্রধান নির্বাহী কর্মকর্তা এবং গোড্যাডি এর বোর্ড পরিচালক। ২০১৩ সালে গোড্যাডি-তে আসার আগে, ব্লেক ইয়াহু! এবং মাইক্রোসফটে ছিলেন যেখানে তিনি নেটমিটিং, এমএসএন মেসেঞ্জার, এবং হটমেইল বিকাশে সাহায্য করেছিলেন।
ব্লেক আরভিং ওহিওতে জেমস স্কট আরভিং এবং প্যাট্রিসিয়া অ্যান আরভিং-এর কাছে ৮ আগস্ট, ১৯৫৯-এ জন্মগ্রহণ করেছিলেন।আরভিংয়ের বাবা এফবিআইতে ছিলেন এবং ফলস্বরূপ পরিবারকে সারা দেশে বদলী করা হয়েছে। আরভিং তার ভাই, স্কট এবং তার বোন লিসা এবং লরির সাথে থাকতেন। আরভিং সাত বছর বয়স থেকে ড্রাম বাজাতেন, এবং দক্ষিণ ক্যালিফোর্নিয়ার নিউবেরি পার্ক হাই স্কুলে পড়ার সময় তিনি একজন শিল্পী ছিলেন। আরভিং সান দিয়েগো স্টেট ইউনিভার্সিটির একজন স্নাতক এবং পেপারডাইন বিশ্ববিদ্যালয় থেকে এমবিএ ডিগ্রি অর্জন করেন। তিনি পেপারডাইন ইউনিভার্সিটি গ্রাজিয়াডিও স্কুল অফ বিজনেস অ্যান্ড ম্যানেজমেন্টের অধ্যাপক হিসেবে কাজ করেছেন, এবং একজন বিশিষ্ট প্রাক্তন ছাত্র মনোনীত হয়েছিলেন।
ইউনিক জোন্স গিবসন

ইউনিক জোন্স গিবসন হচ্ছেন বিকজ অফ দেম উই ক্যান™ এর প্রতিষ্ঠাতা এবং প্রকাশক, কালচার মার্কার সিইও এবং একজন আলোকচিত্রশিল্পী এবং একজন লেখক এবং কর্মী। তিনি "বিকজ অফ দেম, উই ক্যান™" প্রচারাভিযান তৈরি করার জন্য পরিচিত হয়ে ওঠেন।
ইউনিক জোন্স গিবসন ওয়াশিংটন, ডিসিতে জন্মগ্রহণ করেন এবং মেরিল্যান্ডে বেড়ে ওঠেন। তিনি বোভি স্টেট ইউনিভার্সিটিতে যোগাযোগে নিয়ে পড়াশোনা করেন। স্নাতক হওয়ার পর, গিবসন নিউ ইয়র্ক সিটিতে মাইক্রোসফটের সাথে অনলাইন বিজ্ঞাপন নিয়ে কাজ করেন।
অভিষেক বচ্চন অভিনীত চলচ্চিত্রের তালিকা

অভিষেক বচ্চন একজন ভারতীয় অভিনেতা এবং প্রযোজক যিনি হিন্দি চলচ্চিত্রে কাজের জন্য পরিচিত। তিনি ২০০০ সালে জেপি দত্ত পরিচালিত যুদ্ধ নাট্য চলচ্চিত্র "রিফিউজিতে" কারিনা কাপুরের বিপরীতে আত্মপ্রকাশ করেন। নামবিহীন উদ্বাস্তুর চরিত্রে অভিনয় তাকে ফিল্মফেয়ার অ্যাওয়ার্ড অনুষ্ঠানে সেরা পুরুষ অভিষেকের জন্য মনোনয়ন দেয়। যাইহোক, ছবিটি বক্স অফিসে ব্যর্থ হয়েছিল, যেমন তার পরবর্তী চলচ্চিত্রগুলির একটি সিরিজ ছিল, যার মধ্যে "বাস ইতনা সা খোয়াব হ্যায়" (২০০১), এবং "শররাত" (২০০২) ছিল। ২০০৪ সালে তার ক্যারিয়ারের সম্ভাবনার উন্নতি হয়, যখন তিনি মণি রত্নম পরিচালিত রাজনৈতিক নাটক "যুবা-" এ একজন গ্যাংস্টার এবং সঞ্জয় গাধভির অ্যাকশন থ্রিলার "ধুম-" এ একজন পুলিশ অফিসারের ভূমিকায় অভিনয় করেন। প্রাক্তনটির জন্য, তিনি সেরা পার্শ্ব অভিনেতার জন্য তার প্রথম ফিল্মফেয়ার পুরস্কার জিতেছিলেন, এবং পরবর্তীটি বছরের সর্বোচ্চ আয়কারী চলচ্চিত্রগুলির একটি এবং তার প্রথম বাণিজ্যিক সাফল্যে পরিণত হয়।
২০০৫ সালে, বচ্চন রানি মুখার্জির বিপরীতে ক্রাইম কমেডি "বান্টি অর বাবলি" এবং রাম গোপাল ভার্মা পরিচালিত থ্রিলার "সরকারে" অভিনয় করেন। আগেরটি ছিল বছরের দ্বিতীয় সর্বোচ্চ আয়কারী চলচ্চিত্র, এবং পরবর্তীতে তার অভিনয় তাকে শ্রেষ্ঠ পার্শ্ব অভিনেতার জন্য দ্বিতীয় ফিল্মফেয়ার পুরস্কার অর্জন করে। দুটি ছবিতেই তিনি তার বাবা অমিতাভ বচ্চনের সঙ্গে অভিনয় করেছিলেন। একই বছর, তিনি বাংলা চলচ্চিত্র "অন্তরমহল" (২০০৫) এও উপস্থিত হন। পরের বছর, বচ্চন করণ জোহর -পরিচালিত মিউজিক্যাল রোমান্টিক নাটক "কাভি আলবিদা না কেহনা" (২০০৬) তে উপস্থিত হন, যার জন্য তিনি শ্রেষ্ঠ পার্শ্ব অভিনেতার জন্য তার টানা তৃতীয় ফিল্মফেয়ার পুরস্কার পান। একই বছর, তিনি ঐতিহাসিক রোম্যান্স "উমরাও জান" (২০০৬) তে দত্তের সাথে পুনরায় একত্রিত হন এবং "ধুম" সিরিজের দ্বিতীয় কিস্তিতে "ধুম ২" (২০০৬) শিরোনামে একজন পুলিশ অফিসার হিসাবে তার ভূমিকার পুনরাবৃত্তি করেন। পরেরটি ছিল সেই সময়ে বলিউডের সর্বোচ্চ আয় করা ছবি। ব্যবসায়ী ধীরুভাই আম্বানির জীবন থেকে অনুপ্রাণিত একটি বায়োপিক "গুরু" (২০০৭) চলচ্চিত্রে বচ্চন পরবর্তীতে ঐশ্বরিয়া রায়ের সাথে অভিনয় করেন। ছবিতে তার নাম ভূমিকা ইতিবাচকভাবে গ্রহণ করা হয়েছিল।
২০০৮ সালে, বচ্চন ভার্মার "সরকার রাজ", রোমান্টিক কমেডি "দোস্তানা" এবং সুপারহিরো চলচ্চিত্র "দ্রোণ-" এ অভিনয় করেন। পরের বছর, বচ্চন "পা" (২০০৯), একটি কমেডি-নাটক প্রযোজনা করেন এবং উপস্থিত হন যা হিন্দিতে সেরা ফিচার ফিল্মের জন্য জাতীয় চলচ্চিত্র পুরস্কার লাভ করে। একই বছরে, তিনি রাকেশ ওমপ্রকাশ মেহরা পরিচালিত স্যাটায়ার "দিল্লি-৬" (২০০৯) ছবিতেও অভিনয় করেছিলেন। বচ্চন তারপরে তার ক্যারিয়ারে একটি সংক্ষিপ্ত ধাক্কা খেয়েছিলেন কারণ তিনি রত্নমের নাটক "রাবন" (২০১০) এবং অ্যাকশন থ্রিলার "গেম" (২০১১) সহ বক্স-অফিসে খারাপ পারফরম্যান্সের অন্য একটি ধারাবাহিকে অভিনয় করেছিলেন। অজয় দেবগনের বিপরীতে কমেডি "বোল বচ্চন" (২০১২) তে তাঁর ভূমিকা, "পা-" এর পর তাঁর প্রথম বক্স-অফিস সাফল্য বলে প্রমাণিত হয়। তিনি তিনটি বাণিজ্যিকভাবে সফল চলচ্চিত্র দিয়ে এটি অনুসরণ করেন: "ধুম ৩" (২০১৩), আমির খানের বিপরীতে, শাহরুখ খানের বিপরীতে অ্যাকশন হিস্ট কমেডি "হ্যাপি নিউ ইয়ার" (২০১৪) এবং ২০১৬ সালের চলচ্চিত্র "হাউসফুল ৩" । অভিষেক বচ্চন ২০১৮ সালে অনুরাগ কাশ্যপ পরিচালিত একটি ভারতীয় রোমান্টিক নাট্য চলচ্চিত্র "মনমারজিয়ান-" এ অভিনয় করেছিলেন।
তাকে রেড চিলিজ এন্টারটেইনমেন্টের প্রযোজনা "বব বিশ্বাসে" দেখা গিয়েছিল, যা ২০২১ সালের ৩ ডিসেম্বর মুক্তি পায়।
টিম চেন (কর্পোরেট নির্বাহী)

টিম চেন হলেন একজন চীনা ব্যবসায়ী যিনি হোন হাই টেকনোলজি গ্রুপের বর্তমান কর্পোরেট ভাইস প্রেসিডেন্ট (ফক্সকন টেকনোলজি গ্রুপ হিসেবে ব্যবসা করছেন) এবং এশিয়া প্যাসিফিক টেলিকমের প্রেসিডেন্ট। তিনি টেলস্ট্রা ইন্টারন্যাশনাল গ্রুপের প্রাক্তন প্রেসিডেন্ট এবং দলীয় ব্যবস্থাপনা পরিচালক, এনবিএ চায়নার প্রাক্তন সিইও এবং মাইক্রোসফটের গ্রেটার চায়নার প্রাক্তন সিইও ছিলেন। 
চেন শিকাগো বিশ্ববিদ্যালয় থেকে এমবিএ এবং ওহিও স্টেট ইউনিভার্সিটি থেকে কম্পিউটার বিজ্ঞান ও গণিতে দুটি স্নাতকোত্তর ডিগ্রি অর্জন করেন। চেন তাইওয়ানের সিনচু শহরের ন্যাশনাল চিয়াও তুং বিশ্ববিদ্যালয়ে স্নাতক ডিগ্রি অর্জন করেছেন।
জোয়ান ব্র্যাডফোর্ড

জোয়ান ব্র্যাডফোর্ড হলেন একজন মার্কিন ব্যবসায়ী এবং আর্থিক প্রযুক্তি নির্বাহী, বর্তমানে এমএনটিএন এর প্রধান বৃদ্ধি কর্মকর্তা।
সিলিকন ভ্যালি এবং লস এঞ্জেলেস, ক্যালিফোর্নিয়ার প্রযুক্তি এবং আর্থিক কোম্পানিগুলিতে বিপণন, নগদীকরণ এবং পরিচালনে তার একটি বিস্তৃত কর্মজীবন রয়েছে।
ব্র্যাডফোর্ড ১৯৮৬ সালে সান দিয়েগো স্টেট ইউনিভার্সিটি থেকে সাংবাদিকতা এবং বিজ্ঞাপনে বিএ সহ স্নাতক হন। 
ব্র্যাডফোর্ডের প্রথম জীবন ছিল বিজনেস উইক এবং তারপর মাইক্রোসফট, যা এমএসএন এবং অ্যাডসেন্টার-এর জন্য বিক্রয় এবং পণ্য বিপণনে নেতৃত্ব দেন। 
২০০৮ সালের মার্চ মাসে তিনি মাইক্রোসফট ছেড়ে ন্যাশনাল মার্কেটিং সার্ভিসের নির্বাহী ভাইস প্রেসিডেন্ট হওয়ার জন্য অ্যাড এজেন্সি স্পট রানার, একটি অনেক ছোট স্টার্ট আপ কোম্পানি যেখানে তিনি ইয়াহুতে যোগদানের আগে ছয় মাস কাজ করেছিলেন! ২০০৮ সালে মার্কিন রাজস্ব এবং বাজার উন্নয়নের সিনিয়র ভাইস প্রেসিডেন্ট হিসাবে বিজ্ঞাপন বিক্রয়ের দিকে সরে যান।
আনা উইকল্যান্ড

আনা উইকল্যান্ড একজন সুয়েডীয় ব্যবসায়িক নির্বাহী।
উইকল্যান্ড বহু বছর ধরে অভিজাত-স্তরের হ্যান্ডবল খেলেছেন এবং কোচিং করেছেন। তিনি ক্যালিফোর্নিয়া লুথেরান বিশ্ববিদ্যালয়ে পড়াশোনা করেন।
২০০৬ থেকে ২০১৪ পর্যন্ত, উইকল্যান্ড ডিজিটাল মার্কেটিং স্টার্টআপ কিব্রোকার এর জন্য কাজ করেছে, অবশেষে সিইও হয়েছেন। ২০১৪ সালে, তিনি গুগল এ যোগ দেন এবং এপ্রিল ২০১৬-এ তিনি সুইডেনের জন্য গুগলের দেশীয় পরিচালক হন। 
বিজনেস ইনসাইডার দ্বারা ২০১৭ সালে সুইডেনের সবচেয়ে শক্তিশালী নারীদের মধ্যে উইকল্যান্ডের নাম ছিল।
সু হুয়া

সু হুয়া (চীনা : 宿一华, হুনান প্রদেশে জন্ম ১৯৮২) একজন চীনা ধনকুবের ইন্টারনেট উদ্যোক্তা। তিনি ভিডিও প্ল্যাটফর্ম কুয়াইশোউ- এর সহ-প্রতিষ্ঠাতা এবং সিইও, যা চীনের বাইরে কোয়াই নামে পরিচিত। ২০২১ সালের এপ্রিলে, ফোর্বস তার ব্যক্তিগত সম্পদ ১৭ বিলিয়ন ডলার অনুমান করেছিল। 
সু হুনান প্রদেশের পশ্চিমে একটি গ্রামের একটি সাধারণ পরিবার থেকে এসেছেন, যেটি শুধুমাত্র ১৯৯৮ সালে বিদ্যুৎ পেয়েছিল। তিনি ১২ বছর বয়সে শিশুদের শেখার প্রোগ্রামে কোড করতে শিখেছিলেন তিনি সিংহুয়া বিশ্ববিদ্যালয়ের স্নাতক।
অবনী শাহ

অবনি শাহ একজন মার্কিন কম্পিউটার বিজ্ঞানী এবং ব্যবসায়িক নির্বাহী। তিনি গুগল ফর এডুকেশন এর ভাইস প্রেসিডেন্ট। শাহ ২০০৩ সালে গুগলে যোগ দেন এবং গুগল টুলবার এবং গুগল সার্চে কাজ করেন। তিনি গুগল এর প্রথম অনুসন্ধান ব্যক্তিগতকরণ প্রচেষ্টা শুরু করেন। ২০০৯ সালে, শাহ গুগলের জুরিখ অফিসে চলে যান এবং ইউরোপ, মধ্যপ্রাচ্য এবং আফ্রিকার জন্য গুগল ম্যাপ ও স্থানীয় প্রচেষ্টায় নেতৃত্ব দেন। ২০১১ সালে, তিনি মার্কিন যুক্তরাষ্ট্রে ফিরে আসেন এবং গুগল ক্রোম এর জন্য পণ্য ব্যবস্থাপনার ভিপি হন। ২০১৭ সালে, তিনি গুগল ফর এডুকেশন এর নেতৃত্বে তার বর্তমান ভূমিকায় চলে যান।
শাহ ২০১৪ সালের গুগল আই/ও কীনোট, মঞ্চে অংশ নেওয়া দু'জন মহিলার মধ্যে একজন ছিলেন এবং প্রযুক্তিতে নারীদের সমর্থন করে এমন সম্মেলন এবং সংস্থাগুলিতে অংশগ্রহণ করেছেন। তিনি পণ্যে নারীরা বোর্ডে কাজ করেন। 
শাহ এমআইটি থেকে কম্পিউটার বিজ্ঞান এবং তড়িৎ ও বৈদ্যুতিন প্রকৌশলে স্নাতক হন।
জাফনা কিংস

জাফনা কিংস যা পূর্বে জাফনা স্ট্যালিয়ন্স নামে পরিচিত ছিল। একটি ফ্র্যাঞ্চাইজি ক্রিকেট দল যা লঙ্কা প্রিমিয়ার লিগে (এলপিএল) খেলে। ১৬ ডিসেম্বর ২০২০ তারিখে দলটি উদ্বোধনী লঙ্কা প্রিমিয়ার লিগ২০২০২ চ্যাম্পিয়নশিপ জিতেছে। এবং টুর্নামেন্টের বর্তমান শিরোপাধারী। দলের অধিনায়ক থিসারা পেরেরা ও শোয়েব মালিক উভয়ই এই জয়ে গুরুত্বপূর্ণ ভূমিকা পালন করেছিলেন ।
দলের কোচ শ্রীলঙ্কার প্রাক্তন অধিনায়ক থিলিনা কাদম্বি। দলের অধিনায়ক থিসারা পেরেরা.
ড্যামন হোরোভিটজ

ড্যামন হোরোভিটজ একজন দর্শনের অধ্যাপক এবং ধারাবাহিক উদ্যোক্তা। তিনি কারাগারে দর্শন শিক্ষার, এবং প্রযুক্তি শিল্পের নীতিশাস্ত্র, এবং প্রযুক্তি শিল্পে মানবিকতার পক্ষে তার সমর্থনের জন্য তার টিইডি টকে আলোচনার জন্য সর্বাধিক পরিচিত।
হোরোভিটজ কলম্বিয়া ইউনিভার্সিটি থেকে বিএ, এমআইটি মিডিয়া ল্যাব থেকে কৃত্রিম বুদ্ধিমত্তায় এমএস এবং স্ট্যানফোর্ড ইউনিভার্সিটিতে দর্শনে পিএইচডি অর্জন করেন। তিনি প্রযুক্তিতে তার কর্মজীবন শুরু করেন, পরে দর্শনে পিএইচডি অর্জনের জন্য স্ট্যানফোর্ডে ফিরে আসেন।
গুগল ফর এডুকেশন

গুগল ফর এডুকেশন গুগল থেকে একটি পরিষেবা যা গ্রাহক দ্বারা প্রদত্ত একটি ডোমেন নাম ব্যবহার করে বেশ কয়েকটি গুগল পণ্যের স্বাধীনভাবে কাস্টমাইজযোগ্য সংস্করণ সরবরাহ করে। এটিতে প্রচলিত গুগল অফিস স্যুটের অনুরূপ কার্যকারিতা সহ বেশ কয়েকটি ওয়েব অ্যাপ্লিকেশন রয়েছে যার মধ্যে,জিমেইল, মিট, ড্রাইভ, ক্যালেন্ডার ডক্স, ডক্সস, সাইটস এবং স্লাইডস। পণ্যগুলি ক্রোমবুক ব্যবহারের সাথেও যুক্ত যা শিক্ষা প্রতিষ্ঠানের গুগল ওয়ার্কস্পেস ডোমেনে যুক্ত করা যেতে পারে।
গুগল ওয়ার্কস্পেস ফর এডুকেশন এবং গুগল ওয়ার্কপ্লেস ফর নন - প্রফিট (স্বীকৃত ৫০২ (সি) (৩) অলাভজনক সংস্থাগুলির জন্য বিনামূল্যে এবং অন্যান্য গুগল ওয়ার্ক স্পেস অ্যাকাউন্টগুলির মতো একই পরিমাণ সঞ্চয়স্থান সরবরাহ করে।
শেয়ার করা অ্যাপস ছাড়াও গুগল ওয়ার্কস্পেস ব্যবহারকারীদের জন্য গুগল ওয়ার্কপ্লেস মার্কেটপ্লেস একটি অ্যাপ স্টোর সরবরাহ করে। এতে বিনামূল্যে এবং অর্থ প্রদানের বিভিন্ন অ্যাপ রয়েছে যা ব্যবহারকারীর জন্য গুগল ফর এডুকেশন অভিজ্ঞতাকে কাস্টমাইজ করতে ইনস্টল করা যেতে পারে।
বাবা মুহিউদ্দিন

মুহাম্মদ রহিম বাবা মুহিউদ্দীন (মৃত্যু ৮ ডিসেম্বর, ১৯৮৬), "বাওয়া/বাবা" নামেও পরিচিত, ছিলেন একজন তামিল ভাষী শিক্ষক এবং শ্রীলঙ্কার সুফি মরমী। যিনি ১৯৭১ সালে মার্কিন যুক্তরাষ্ট্রে এসেছিলেন, একটি অনুসারী দল প্রতিষ্ঠা করেছিলেন এবং প্রতিষ্ঠা করেছিলেন ফিলাডেলফিয়ায় "বাওয়া মুহিউদ্দীন ফেলোশিপ"। জাফনা এবং কলম্বো, শ্রীলঙ্কায় তার শাখা ছিল। পাশাপাশি তিনি মার্কিন যুক্তরাষ্ট্র, কানাডা, অস্ট্রেলিয়া এবং যুক্তরাজ্যে শাখা গড়ে তুলেছিলেন। তিনি তার শিক্ষা, বক্তৃতা, গান এবং শিল্পকর্মের জন্য পরিচিত।
বাবা তার অনুসারীদের জন্য নিরামিষবাদকে আদর্শ হিসাবে প্রতিষ্ঠিত করেছেন। এবং উত্তরাধিকার ফেলোশিপ সেন্টার বা খামারে মাংস অনুমোদিত ছিল না।
যদিও বাবা মুহিউদ্দিনের প্রথম দিকের ব্যক্তিগত জীবন সম্পর্কে খুব কমই জানা যায়, তবে তার জনজীবন শুরু হয় শ্রীলঙ্কায় ১৯৪০- এর দশকের গোড়ার দিকে, যখন তিনি উত্তর শ্রীলঙ্কার জঙ্গল থেকে আবির্ভূত হন। শ্রীলঙ্কার উত্তরে অবস্থিত মাজারগুলোতে পরিদর্শন করতে যাওয়া তীর্থযাত্রীদের সাথে বাবা দেখা করেছিলেন যারা এবং ধীরে ধীরে তার পরিচিত সবজায়গায় ছড়িয়ে পড়ে। বাবার সাথে শারীরিক দর্শনের পূ্র্বেই তাকে স্বপ্ন দর্শন বা রহস্যময় সাক্ষাতের খবর পাওয়া যায়। ১৯৪০-এর দশকের একটি বিবরণ অনুসারে, তিনি 'কাতারাগামা', দ্বীপের দক্ষিণে অবস্থিত একটি জঙ্গলময় মাজার, এবং ‘জায়লানি’, বাগদাদের 'আব্দ আল-কাদির আল-জিলানি'-এর জন্য উত্সর্গীকৃত একটি পাহাড়ী মাজার, যার কারণে তাকে অনেকে সুফিবাদের কাদিরিয়া তরিকার সাথে সম্পৃক্ত করেন, এই দুই জায়াগায় সময় অতিবাহিত করেন। তার অনেক অনুসারী যারা উত্তরের জাফনা শহরের আশেপাশে বসবাস করতেন তারা হিন্দু ছিলেন এবং তাকে স্বামী বা গুরু বলে সম্বোধন করতেন, যেখানে তিনি একজন চিকিৎসক ও আধ্যাত্মিক বিশ্বাসের নিরাময়কারী ছিলেন — এবং অনেককে কালো যাদু থেকে মুক্তি দিয়েছিলেন।
পরবর্তীকালে, তার অনুসারীরা জাফনায় একটি আশ্রম এবং শহরের দক্ষিণে একটি খামার তৈরি করে। দক্ষিণ থেকে আগত ব্যবসায়ী ভ্রমণকারীদের সাথে দেখা করার পরে, তাকে সেই সময় সিলন, বর্তমোনে শ্রীলঙ্কার রাজধানী কলম্বো ভ্রমণের আমন্ত্রণ জানানো হয়েছিল। ১৯৬৭ সালের মধ্যে, এই কলম্বোর মুসলিম ছাত্রদের দ্বারা 'সেরেন্দিব সুফি স্টাডি সার্কেল' গঠিত হয়েছিল। এর আগে ১৯৫৫ সালে, বাবা উত্তর উপকূলে মানকুম্বান শহরে একটি 'আল্লাহর ঘর' বা মসজিদের ভিত্তি স্থাপন করেছিলেন। এটি ছিল "মেরির, যিশুর মা, সাথে আধ্যাত্মিক সাক্ষাতের ফলাফল।" দুই দশক পর, মার্কিন যুক্তরাষ্ট্রের ছাত্ররা যারা জাফনা আশ্রম পরিদর্শন করেছিল তাদের দ্বারা ভবনটির নির্মাণ কাজ শেষ হয়েছিল।
বাবা এমনভাবে গল্প বা উপকথার মাধ্যমে শিক্ষা দিতেন শোনাতেন যেখানে তার ছাত্র বা শ্রোতাদের অতীত ভেসে উঠত এবং হিন্দু, বৌদ্ধ, ইহুদি, খ্রিস্টান, এবং মুসলিম ধর্মীয় ঐতিহ্যকে প্রতিফলিত করে শিক্ষা দিতেন; এবং সমস্ত ঐতিহ্য এবং ধর্মের ব্যক্তিদের স্বাগত জানাতেন।
সোভিয়েত সামরিক শক্তি

সোভিয়েত সামরিক শক্তি ছিল ইউএস ডিফেন্স ইন্টেলিজেন্স এজেন্সি (ডিআইএ) এর একটি পাবলিক ডিপ্লোম্যাসি প্রকাশনা, যা স্নায়ুযুদ্ধের শেষ বছরগুলিতে সোভিয়েত ইউনিয়নের সামরিক কৌশল এবং সক্ষমতার একটি অনুমান প্রদান করেছিল, স্পষ্টতই মার্কিন জনসাধারণকে গুরুত্বপূর্ণ বিষয়ে সতর্ক করার জন্য  সোভিয়েত সশস্ত্র বাহিনীর সামরিক সক্ষমতা। ১৯৮১ সালের অক্টোবরের শুরুর দিকে প্রথম প্রকাশিত হয়েছিল, এটি ১৯৮৩ থেকে ১৯৯১ সালে সোভিয়েত ইউনিয়নের পতন পর্যন্ত একটি বার্ষিক প্রকাশনায় পরিণত হয়েছিল। সোভিয়েত ইউনিয়নের পতনের সাথে সাথে খসড়ায় ইতিমধ্যেই, ১৯৯১ সংস্করণটির নাম দেওয়া হয়েছিল "পরিবর্তনে সামরিক বাহিনী"। সংখ্যাগরিষ্ঠ ইংরেজি সংস্করণ ছাড়াও, সোভিয়েত সামরিক শক্তি জার্মান, ফ্রেঞ্চ, জাপানি, ইতালীয় এবং স্প্যানিশ সহ বিভিন্ন ভাষায় অনুবাদ, মুদ্রিত এবং প্রচার করা হয়েছিল।
প্রতিবেদনটি প্রতি বছর গোয়েন্দা বিশ্লেষক এবং ডিআইএ-র বিষয় বিশেষজ্ঞরা তৈরি করেন, যা মার্কিন গোয়েন্দা সম্প্রদায়ের সমস্ত গোয়েন্দা তথ্যের উত্সকে অন্তর্ভুক্ত করে।নির্দেশ অনুসারে, যথাযথ কর্তৃপক্ষের সাথে সিনিয়র গোয়েন্দা কর্মকর্তাদের দ্বারা সম্পাদনা বা ডাউনগ্রেড করার আগে খসড়া ইনপুটগুলি একটি শ্রেণীবদ্ধ স্তরে লেখা হয়েছিল।শ্রেণীবদ্ধ ইউএস স্যাটেলাইট চিত্র এবং সেন্সর ক্ষমতা প্রকাশ না করে প্রকাশনাকে চিত্রিত করার জন্য, ডিআইএ শিল্পীরা সোভিয়েত সামরিক হার্ডওয়্যার এবং বিশেষভাবে প্রকাশনার জন্য ইনস্টলেশনের প্রায় 150টি বিশদ চিত্র তৈরি করেছেন।এই মূল শিল্পকর্মের কিছু অংশ ওয়াশিংটন, ডি.সি.-এর জয়েন্ট বেস অ্যানাকোস্টিয়া-বোলিং-এ ডিফেন্স ইন্টেলিজেন্স এজেন্সি সদর দফতরের চতুর্থ তলা জাদুঘর এলাকায় প্রদর্শন করা হয়েছে।
100-পৃষ্ঠা পুরু সোভিয়েত সামরিক শক্তির মুদ্রণ ঐতিহ্যগতভাবে সরকারি মুদ্রণ অফিস দ্বারা পরিচালিত হত;  1981 সংস্করণের সংখ্যা 36,000 কপি, $40,000 খরচে মুদ্রিত।পুস্তিকাগুলি সরকার এবং প্রেসের মধ্যে ব্যাপকভাবে বিতরণ করা হয়েছিল এবং সাধারণ জনগণ স্থানীয় মার্কিন যুক্তরাষ্ট্রের পোস্ট অফিসগুলিতেও ক্রয় করতে পারে (1981 সালে, $6.50 [আজকে $21 এর সমতুল্য])।প্রাথমিক প্রকাশের সময়, সোভিয়েত সামরিক শক্তি পেন্টাগনের ইতিহাসে সর্ববৃহৎ ডিক্ল্যাসিফাইড ডেটা প্রকাশ করেছে।
মার্কিন প্রতিরক্ষা সচিব ক্যাস্পার ওয়েনবার্গারের মতে, সোভিয়েত সামরিক শক্তি রিগান প্রশাসনের ক্রমবর্ধমান প্রতিরক্ষা বাজেটকে সমর্থন করার লক্ষ্যে কোনো ধরনের প্রচারণা গঠন করেনি বরং মার্কিন জনগণকে মার্কিন যুক্তরাষ্ট্র এবং সোভিয়েত ইউনিয়নের সামরিক সক্ষমতার মধ্যে ক্রমবর্ধমান ভারসাম্যহীনতার বিষয়ে সতর্ক করার জন্য ডিজাইন করা হয়েছিল। যাইহোক, 2016 সালে দ্য ন্যাশনাল ইন্টারেস্ট-এ  প্রকাশিত একটি প্রকাশনায় দাবি করা হয়েছে যে এই প্রকাশনাটি মূলত সোভিয়েত ইউনিয়নের সামরিক শক্তির অতিরঞ্জিত উপস্থাপনার মাধ্যমে তৎকালীন মার্কিন প্রতিরক্ষা গঠনকে ন্যায্যতা দেওয়ার লক্ষ্যে একটি প্রচারমূলক প্রচেষ্টা ছিল।
প্রথম খণ্ডটি সোভিয়েত ইউনিয়ন থেকে দুটি পাল্টা প্রচারমূলক নথির আকারে তাৎক্ষণিক প্রতিক্রিয়ার সূত্রপাত করে হয়েনস দ্য থ্রেট টু পিস এবং নিরস্ত্রীকরণ: কার বিরুদ্ধে?সোভিয়েত ইউনিয়নের প্রতিরক্ষা মন্ত্রণালয় দ্বারা প্রকাশিত।
বিকল্প পিডিএফ উৎস [মৃত লিঙ্ক]
মহাবলী গঙ্গা

মহাবলী গঙ্গা, বা, মহাবলী নদী (, আক্ষরিক অর্থে: "বৃহত্ বালুকা নদী"; ["মহাবলী গাঙ্গেয়ী"]), হলো দীর্ঘ একটি নদী, যা শ্রীলঙ্কার দীর্ঘতম নদী হিসেবে তালিকাবদ্ধ। এর নিষ্কাশন অববাহিকার আয়তন , যা দেশের বৃহত্তম এবং সম্পূর্ণ দ্বীপের মোট এলাকার প্রায় এক-পঞ্চমাংশ জুড়ে বিস্তৃত। মহাবলী গঙ্গার প্রকৃত সূচনা হয় নুওয়ারা এলিয়া জেলার একটি প্রত্যন্ত গ্রাম পোলওয়াথুরা (মহাউইলা এলাকায়) থেকে এবং দূরবর্তী ক্যান্ডি জেলার নওয়ালাপিতিয়ার তীরবর্তী এলাকায় এটি হাত্তন ওয়া এবং কোটমালে ওয়ার আথে যুক্ত হয়। নদীটির অনেক উৎসের মধ্যে প্রধানটি হল কোটমলে ওয়া। নদীটি ত্রিঙ্কোমালী উপসাগরের দক্ষিণ-পশ্চিম দিকে বঙ্গোপসাগরে পতিত হয়েছে। ‌এটি উপসাগরটিতে একটি গভীর সমুদ্র খাতের সৃষ্টি করে ত্রিঙ্কোমালিকে বিশ্বের সেরা প্রাকৃতিক গভীর-সমুদ্র বন্দরগুলির মধ্যে অন্যতম একটি করেছে।
মহাবলী নদীটি শ্রীলঙ্কার কেন্দ্রীয় ও পূর্বাংশে বিস্তৃত। এর উত্পত্তি দেশটির পশ্চিমাংশের পার্বত্য অঞ্চলের হার্টন মালভূমিতে এবং এখান থেকে সে উত্তরে প্রবাহিত হয়েছে।
৩৩৫ কিলোমিটার দৈর্ঘ বিশিষ্ট শ্রীলঙ্কার সবচেয়ে দীর্ঘতম মহাবলী নদীটি দেশের ১০৩টি প্রধান নদী অববাহিকার মধ্যে সর্ববৃহত্, যার জলাধার এলাকা প্রায় ১০,৪৪৮ বর্গকিলোমিটার। সমগ্র অববাহিকায় বার্ষিক বৃষ্টিপাতের পরিমাণ ২৮ × ১০৯ কিউবিক মিটার এবং বার্ষিক নিষ্কাশনের পরিমান ৮.৮ × ১০৯ কিউবিক মিটার। কোপেন জলবায়ু শ্রেণিবিন্যাস অনুসারে উর্ধ্ব মহাবলী অববাহিকায় নিরক্ষীয় সম্পূর্ণ আর্দ্র জলবায়ু অঞ্চলের অন্তর্গত এবং নিম্ন মহাবলী অববাহিকা নিরক্ষীয় মৌসুমী জলবায়ু অঞ্চলে অবস্থিত।
শ্রীলঙ্কায় একটি ভ্রান্ত ধারণা প্রচলিত আছে যে, শ্রী পদ পর্বত হতে মহাবলী গঙ্গার উত্পত্তি হয়েছে। মূলতঃ মহাবলী কিরিগালপোত্থার হর্টন সমভূমি এবং থোতুপোলা পর্বতমালা থেকে তার প্রাথমিক উৎস জল পেয়ে থাকে।
১৯৬১ সালে জাতিসংঘ উন্নয়ন কর্মসূচী এবং খাদ্য ও কৃষি সংস্থার সহায়তায় শ্রীলঙ্কা সরকার ৩০ বছরে বাস্তবায়ন করার লক্ষ্য নিয়ে মহাবলী গঙ্গা এবং এর সাথে সংযুক্ত নদীগুলোকে ঘিরে নেয়া হয় শ্রীলঙ্কার ইতিহাসে সবচেয়ে বড় বহুমুখী প্রকল্প "মহাবলী উন্নয়ন কর্মসূচী" ()। ৩৬৫,০০০ হেক্টর জমিতে সেচ এবং ৪৭০ মেগাওয়াট বিদ্যুত উত্পাদনের লক্ষ্যে গৃহীত এই প্রকল্পের সম্ভাব্যতা যাচাই করার জন্য জরিপ কাজ পরিচালনা করতে অর্থ সরবরাহে একটি বিশেষ তহবিল গঠনে শ্রীলঙ্কা সরকার জাতিসংঘের নিকট অনুরোধ জানায়। এই প্রকল্পের অংশ হিসেবে নদীটি এবং এর উপনদীগুলো হতে শুষ্ক অঞ্চলে সেচ সুবিধা দেয়ার জন্য বিভিন্ন স্থানে বাঁধ দেয়ায় প্রায় জমিতে সেচ দেয়া যাচ্ছে। মহাবলী নদী ব্যবস্থার ছয়টি স্থানে বাঁধ দিয়ে তা থেকে যে জলবিদ্যুৎ উৎপাদন করা হচ্ছে তা শ্রীলঙ্কার মোট বিদ্যুত চাহিদার ৪০ শতাংশেরও অধিক যোগান দিচ্ছে